Home›وەرزش›ناوخۆیی›یاسای یه‌كێتییه وه‌رزشییه‌كانی عێراق پێش كۆتایی ئه‌مساڵ ته‌واو ده‌بێت\nلیژنەی لاوان و وه‌رزشی په‌رله‌مانی عێراق دووپاتی كرده‌وه كه یاسای یه‌كێتییە وه‌رزشییه‌كان پێش كۆتایی ئه‌مساڵ له ناو په‌رله‌مان ته‌واو ده‌بێت.\nعه‌باس علێوی سه‌رۆكی لیژنه‌كه له لێدواێكیدا کە میدیا عێراقییەکان بڵاویانکردووەتەوە وتی:” لیژنه‌ی لاوان و وه‌رزش چه‌ندین كۆبوونه‌وه‌ی ئه‌نجامداوه بۆ كۆتاییهێنانی گفتوگۆكان دەرباره‌ی یاسای یه‌كێتییە وه‌رزشییه‌كان و دوایینیان له‌گه‌ڵ جێگری یه‌كه‌می سه‌رۆكی په‌رله‌مان بوو بۆ ته‌واوكردنی یاساكه به شێوه‌یەک گونجاو بێت بۆ هه‌مووان”.\nئاماژەی بۆ ئه‌وه كرد:” لیژنه‌كه به‌رده‌وامه له په‌یوه‌ندیكردن له‌گه‌ڵ سه‌رجه‌م یه‌كێتییه وه‌رزشییه‌كان بۆ دانانی دوایین تێبینییه‌كان بۆ یاساكه”.\nهه‌روه‌ها وتی:” یاساكه ژماره‌یه‌كی گه‌وره‌ی له بڕگه‌كانی ته‌واو بوون و ته‌نیا چه‌ند بڕگه‌یه‌كی ماوه كه به‌خێرایی یه‌كلاده‌بێته‌وه، یاساكه پێش كۆتایی ئه‌مساڵ له ناو ئه‌نجومه‌نی نوێنه‌ران رووناكی ده‌بینێت”.\nحه‌سه‌ن كه‌ریم جێگری یه‌كه‌می سه‌رۆكی ئه‌نجومه‌نی نوێنه‌ران دووپاتی كرده‌وه كه ده‌ركردنی یاسای یه‌كێتییە وه‌رزشییه‌كان به‌یاخێكی گرنگی هه‌یه له پته‌وكردن و پێشكه‌وتنی دۆخی وه‌رزشی و رێكخستنی كاری یه‌كێتییه وه‌رزشییه‌كان له وڵات”.\nئاماژه‌ی بۆ ئه‌وه كرد كه هه‌نگاونان له سه‌ر ده‌نگدان له سه‌ر ئه‌م یاساییه پێویستییه‌كی گرنگه پاش دانانی دوایین تێبینییه‌كان به به‌شداری لایه‌نه په‌یوه‌ندیداره‌كان”.


"مسته‌فا كازمى نه‌زانترین سه‌رۆكوه‌زیرانه كه عێراق به‌خۆیه‌وه بینيویه‌تى"\nHome›هەواڵ›ڕۆژهەڵاتی ناوەڕاست›“مسته‌فا كازمى نه‌زانترین سه‌رۆكوه‌زیرانه كه عێراق به‌خۆیه‌وه بینيویه‌تى”\nئه‌ندامێكى ئه‌نجوومه‌نى نوێنه‌رانى عێراق ده‌ڵێت: “مسته‌فا كازمى نه‌زانترین سه‌رۆكوه‌زیرانه كه عێراق به‌خۆیه‌وه بینيویه‌تى”، هاوكات 100 ئه‌ندامى ئه‌نجوومه‌نى نوێنه‌رانى عێراق واژوویان كۆكردووه‌ته‌وه بۆ لێپێچینه‌وه له وه‌زیرى دارایی عێراق.\nئه‌مڕۆ یه‌كشه‌ممه یونادیم كونا، سه‌رۆكى فراكسیۆنى رافیده‌ین له ئه‌نجوومه‌نى نوێنه‌رانى عێراق رایگه‌یاند: “100 ئه‌ندامى ئه‌نجوومه‌نى نوێنه‌رانى عێراق واژوویان كۆكردووه‌ته‌وه به‌مه‌به‌ستى بانگهێشتكردن و لێپێچینه‌وه له عه‌لى عه‌لاوى، وه‌زیرى دارایی و ئابوورى عێراق، له ئێستادا چوار داواكارى یاسایی ئاماده‌كراون پاش لێكۆڵینه‌وه ده‌خرێنه له‌به‌رده‌م سه‌رۆكایه‌تى په‌رله‌مانى عێراق به‌مه‌به‌ستى بانگهێشتكردنى بۆ په‌رله‌مان”.\nوتیشى: “لێپێچینه‌وه له وه‌زیرى دارایی له چوارچێوه‌ى پرۆسه‌ى لێپێچینه‌وه‌كردنه له كۆمه‌ڵێك به‌رپرس كه له ئێستادا لێكۆڵینه‌وه له دۆسییه‌كانیان ده‌كرێت و هێشتا ته‌واونه‌بووه، كه ته‌واوبوو ئه‌وانیش بانگهێشتى په‌رله‌مان ده‌كرێن و لێپێچینه‌وه‌یان له‌گه‌ڵ ده‌كرێت”.\nره‌خنه‌گرتن له كابینه‌ى حكومه‌ته‌كه‌ى مسته‌فا كازمى به‌تایبه‌ت له‌دواى دواخستنى هه‌ڵبژرادنى پێشوه‌خته بۆ مانگى تشرینى دووه‌مى ئه‌مساڵ، له ئێستادا له عێراق به‌شێوه‌یه‌كى به‌رچاو هه‌ستیپێده‌كرێت.\nهه‌ر له‌و چوارچێوه‌یه‌دا باسم خه‌شان، ئه‌ندامى سه‌ربه‌خۆ له ئه‌نجوومه‌نى نوێنه‌رانى عێراق ره‌خنه‌ى تووند له سه‌رۆكوه‌زیرانى عێراق ده‌گرێت و ده‌ڵێت: “عێراق له مێژوودا سه‌رۆكوه‌زیرانى نه‌زانى وه‌ك مسته‌فا كازمى به‌خۆیه‌وه نه‌بینيوه، چونكه دركى سیاسى زۆر لاوازه و داواكارییه‌كانى گه‌ل جێبه‌جێ ناكات”.\nئه‌و ئه‌ندامه‌ى ئه‌نجوومه‌نى نوێنه‌رانى عێراق ئه‌وه‌شده‌خاته‌ڕوو: “كازمى هێزى بڕیاردانى نییه و تاكه شت كه ده‌توانێت بیكات بریتییه له پێكه‌نین به گه‌لى عێراق، له ئێستادا باشترین كار رزگاركردنى گه‌لى عێراقه له قه‌یرانى دارایی، به‌ڵام ئه‌وه‌شناتوانێت بكات”.


کتێبی دیبلۆماسی -بنەما، گەشە هەنگاوەکانی بڵاودەکرێتەوە\n05/01/2021 124 جار خوێندراوه‌ته‌وه\nکتێبێک کە لەسەر چەند ئاستێک لە بارەی دیبلۆماسییەوە دەدوێت و لە ڕووی تیۆریی و پراکتییکییەوە بە وردی دیبلۆماسی وەک چەمک و هاوکات وەک وشە و دواتریش پێناسە دەکات و لە ڕوی مێژوییەوە سەرەتاکانی دروستبوون و قۆناغەکان و بنەماکانی و دواتریش تاوەەکو گەشەکردنی بۆ ئەمڕۆ شیکردووەتەوە.\nئێستا ئەو کتێبەکە کەوتووەتە بەر دیدەى خوێنەرانی و کتێبەکە لە شەش بەشدا بە تێر و تەسەلی باس لە یاساکان و جۆرەکانی دیبلۆماتی و دواتریش باس لە تایبەتمەندییەکانی دیبلۆماتکار و هەروەها ئەرک و مافەکانیشی کردووە، ئەمە بێجگە لە زمانی دیبلۆماسی و تەنانەت شێوازی ئاخاوتن و قسەکردنی دیبلۆماتکاران کردووە.\nبەشێک لە گرنگی کتێبەکە لەوەدایە کە نوسەر جیا لەوەی بە وردی مێژووی سەرهەڵدان و شێوازە جیاوازەکانییی دیبلۆماسی خستووەتە ڕوو، هاوکات بەشێکی گەورەی کتێبەکەی تەرخانکردووە بۆ قسەکردن لە بارەی دیبلۆماسی لای کورد و لە سەردەمی میرنشینەکانەوە تا دەگاتە دۆخیی ئەمڕۆ شیکردووەتەوە و بۆ هەر قۆناغێکیش بە وردی سەرنج و بۆچوونی لە بارەوە نوسیوە و بەراورد کراوەتەوە بەو دۆخە نالەبارەی کە لە زۆربەی قۆناغەکانیدا مێژوی دیبلۆماسی کورد بەخۆیەوە بینیوە.\nهەرچییەک بێت ئەم کتێبە لە ڕووی مێژوییەوە کتێبێکی گرنگە و پێویستە هەموو ئەوانەی لەو بوارەدا کار دەکەن سودمەند بن لێی، لانیکەم بۆ لایەنە مێژوییەکانی و دواتریش لە ڕوی چەمک و پێناسە جیاوازەکانییەوە دەکرێت سەرەتایەکی باش بێت بۆ هەر کەسێک کە بیەوێت لە بارەی کاری دیبلۆماسیەوە ئاگاداری مێژوو و گۆڕانکاری و شێواز و مامەڵەی دیبلۆماسیانە بێت.\nشیکردنەوە و جیاکردنەوەی هەموو ئەو چەمکانەی کە لە بواریی دیبلۆماسیدا بەکاردەهێنرێن و دیبلۆماتکار پێویستە بە باشی ئاگاداریان بێت و گرنگیان پێبدات، یەکێکی دیکەیە لەو تایبەتمەندییانەەی کە کتێبەکە هەڵگریەتی و بە باشی و وردیی باس لە هەموو ئەو چەمکانە کراوە کە وەکو یەکێک لە ئەرکەکانی دیبلۆماتکار نیشانە کراون.


ئاراسته‌كانی ره‌خنه‌ی شانۆیی …. حه‌یده‌ر عه‌بدولره‌حمان – Dengekan\nbyHaider Abdulrahman\tJuly 28, 2019\tGeneral, Literature, Slider\nPrevious گوێڕادێرە ئەی مارکسیست!!…موری بۆکچین-١-\nNext چـیرۆک بۆ منـداڵان .. شـادی و پێـنووس.. نووسینی : رەزا شـوان


سێبەری سەر پردەکە - قەڵەم\nسێبەری سەر پردەکە\nتاریخ ایجاد در سه شنبه, 02 خرداد 1396 18:49\nپۆلیس هەموو ئەمانەی لای خۆی نووسیوەتەوە و بگرە لە هەر چواریان بە زیاتریش لێکۆڵینەوەی کردووە. بەڵام نە سەروسەکوتی ئەم چوارە و نە جۆری گێڕانەوەی رووداوەکە هیچ سەرەداوێک سەبارەت بەوە نادەن بە دەستەوە کە یەکێک لەم چوارە تاوانباری ونبوونی پیاوی سەر پردەکە بێت.\nئەو رێک لەسەر ئەو پردە ون بوو وا ئەم بەراوبەری چۆمەکەی پێکەوە دەبەستەوە. لە بەیانییەکی سارد و زووی رۆژێکی پاییزی. ئەو چۆمەی چوار وەرزەی ساڵ دەخرۆشا و، ئاوە لێڵ و قوڕاوییەکەی قەت کۆتایی نەدەهات.\nئەوانەی دوواسات بینیبوویان، دوو دڵدار، سپوور و شۆفیر تاکسییەک بوون. دوو دڵدارەکە دەیانگوت پیاوێکیان بینیوە کە بە سەر پردەکەدا تێپەڕیوە. پیاوێک بە پاڵتۆیەکی درێژ لەبەردا و بە شەبقەیەک بەسەرییەوە. پیاوەکە نەرمنەرم تێپەڕیبوو. لە ناوەڕاستی پردەکە. جارجارە سەیری ئاوە بەخرۆشەکەی ژێر خۆی کردبوو. یەک دوو جارێک دەستی راستی لە گیرفانەکەی دەرهێنابوو و ئاماژەی بە ئەوبەر چۆمەکە دابوو. بگرە جارێکیشیان راوەستابوو و بەسەر نەردەی پردەکەدا شۆڕببووەوە، سەیری ناو ئاوەکەی کردبوو و ئاخی قووڵی هەڵکێشابوو. دڵدارەکان دەیانگوت هەر ئەوەندەیان بینیبوو، دەیانگوت چونکە بەردەوام خەریکی گۆڕینەوەی سۆز و خۆشەویستی لەو سپێدە دەگمەن و بێ وێنەیەی پاییزی جوانی هەیکەل زەرد بوونە، جوان نەیانتوانیبوو سەرنجی بدەنێ، دەیانگوت گەر دەیانزانی هەواڵی ونبوونی ئەو پیاوە ئەوەندە گرینگە، وەها کە سەرتاسەری خەڵکی شار باسی لێدەکەن، ئەوا بێگومان زیاتر دڵیان دەدایە دیمەنەکە، رەنگە تەنانەت بۆ ساتێکیش بایە ئەشقی خۆیان لەبیردەکرد و بۆ یەکجاریش لە ژیانیاندا بوایە دڵ و زەینیان دەدایە دەرەوەی خۆیان. بەڵام بڵێن چی کە نەیاندەزانی. تەنانەت پیاوەکە گوتی تاوانی ئەوان نیە و تاوانی کۆمەڵگایە، چونکە گەر کۆمەڵگا لەوە پێش خەڵک لەسەر رووداوی لەم چەشنە ئاگادار بکاتەوە، ئەوا بێگومان ئەوانیش وریاتر دەبوون. وتی کە راستە ئەو پیاوێکی ئاشقی سەوداسەری سەر لە ئاسمان و قاچ لە نێو ئاوە، بەڵام ئەوەندەیش گێل نیە ئەشقی لە ونبوونی پیاوێک لا گرینگتر بێت. وتی لەبەر ئەوەی کە بەڕاستی هیچ ئاشقێک حەزی بە مەرگی مرۆڤ و بگرە هیچ زیندەوەرێک لەم جیهانەدا نیە. پێویستە بڵێین کە ئەوان رێک لەسەر ئەو چوارپایە درێژەی سەر شۆستەکە دانیشتبوون وا پشتی لە پردەکە بوو،... لە راستیدا ئەوان بە رێکەوت و لە کاتی ماچکردنی یەکتردا سەریان وەرگێڕابوو و چاویان بە سێبەری سەر پردەکە کەوتبوو.\nسپوورەکەیش دەیگوت لە تەواوی ژیانیدا کە بەردەوام خەریکی خاوێنکردنەوەی شەقام و شۆستەکەی تەنیشت پردەکە بووە، قەت بەو بەیانییە زووە مرۆڤی بە سەر پردەکەوە نەبینیوە، دەیگوت بە تایبەت لە کاتی پاییزدا کە هەمیشە بایەکی ساردی دێت و ئاوە قوڕاوییەکەیش ئەوەندەی تر تاریکتر و ترسناکتر دەنوێنێ. وتی جگە لەمە چونکە ئەو شەقامەی ئەو خاوێنی دەکاتەوە کاتی خۆی رووداوی گەورەی وەک تێپەڕینی پاشای تێدا روویداوە، ئەوا زۆر بیر لە رووداوی وەک تێپەڕینی پیاوێکی تەنیا لە بەیانییەکی زوو لە سەر پردێک ناکاتەوە، بەڵام ئەوەندەی لەبیرمابوو کە بڵێ پیاوێکی بینیوە بە پاڵتۆیەک بە سەر دەستێکییەوە و کڵاوێک بە دەستەکەی ترییەوە رێک لە ناوەڕاستی پردەکەدا. پیاوەکە بە قاچ شەقی لەو وردە شتانە داوە وا بە سەر پردەکەوە بوونە و فڕێی داونەتە ناو ئاوەکەوە، بگرە جارێک دانەویوە و دەستی داوەتە شتێکی زل و ئەویشی فڕێداوە ناو رووبارە لیخنەکەوە. ئەم کە پێی سەیربووە، سەرەتا راوەستاوە و لای لێکردووەتەوە، تەنانەت هەوڵیشی داوە پێی بڵێ لەم شارە کەس بەیانیان زوو لە پردەکە ناپەڕێتەوە، بەتایبەت لە پاییزاندا، بەڵام چونکە نەخۆش بووەو دەنگی نووساوە، نەیتوانیوە هاواری لێبکا و هەربۆیە بە ناچاری وازی لێهێناوە، ئەوەندەی نەبێ کە سەرێکی لێباداوە و لەبەر خۆیەوە وتویەتی خەڵکی کەلەپووت لە هەموو سەردەمێکدا دەستدەکەوێ! ئەوسا دەستی کردووەتەوە بە خاوێنکردنەوەی شەقام و شۆستەکەی تەنیشتی.\nشۆفیر تاکسییەکەیش دەڵێ چونکە تەواوی ئەو شەوە بەخەبەربووە و ئیشی کردووە، ئەو بەیانییە زۆر ماندوو بووە و کاتێک لە رێی مشتەری لەناو ئۆتۆمبیلەکەی دانیشتووە، بەردەوام وەنەوز بردوویەتییەوە. دەڵێ لەبەر خۆیەوە وتویەتی گەر مشتەری هات، ئەوا دووامشتەری دەبێ و لەپاش لێخوڕینی ئیتر ئەمڕۆ واز لە تەمەح دێنێ و دەچێتەوە بۆ ماڵەوە. دەڵێ کتوپڕ لە ژێر پێڵوەکانییەوە سێبەرێکی بینیوە بە سەر پردە بەناوبانگەکەوە. سێبەرەکە شوش و باریک بە بێ جل و بەرگێکی ئەوتۆوە خەریکی پەڕینەوە بووە، رێک لە ناوەڕاستی پردەکەدا. دەڵێ بینیویەتی دەستەکانی لە گیرفانەکانیدا بووەو بە سەری نەوییەوە هەنگاوی هەڵێناوە. وەک بڵێی خەونووچکە دەیبردەوە،... شۆفیر تاکسیەکە لەدرێژەدا وتی لەبەر خۆمەوە وتومە خۆزگەم بە خۆی کە دەڕواتەوە بۆ ماڵەوە و دەچێ تەخت لەناو جێگاکەیدا لێی پاڵدەکەوێ و، دەخەوێ! پاشان لەبەر خۆیشیەوە یەک دوو جوێنی حواڵە کردووە، لەبەر ئەوەی پێی وابووە پیاوەکە لەجیاتی ئەوەی بەرەو ئەوبەر پردەکە بڕوات، دەبوایە بەرەو ئەم بهاتایە و تاکسییەکەی ئەمی بەکرێ بگرتایە و ئەوسا پێکەوە هەر کامەی بەرەو ماڵی خۆیان دەبوونەوە. ئەم بە خۆشی و ئەویش بە سڵامەت!\nپۆلیس هەموو ئەمانەی لای خۆی نووسیوەتەوە و بگرە لە هەر چواریان بە زیاتریش لێکۆڵینەوەی کردووە. بەڵام نە سەروسەکوتی ئەم چوارە و نە جۆری گێڕانەوەی رووداوەکە هیچ سەرەداوێک سەبارەت بەوە نادەن بە دەستەوە کە یەکێک لەم چوارە تاوانباری ونبوونی پیاوی سەر پردەکە بێت. بگرە پۆلیس چووەتە سەر پردەکە و لەوێیش بەتایبەت رێک لە ناوەڕاستی دا ئەوەی پێویست بێت بۆ بینینەوەی بەڵگە و سەرەداوێک، کردوویانە، بەڵام دەڵێی پیاوەکە کتوپڕ بووە بە دووکەڵ و چووە بە ئاسمانا، هیچ شتێک لەبەر دەستدا نیە کە پیشانی بدا بەڕاستی چی بەسەر سێبەرەکەی بەیانیی زووی رۆژێکی پاییزە لەسەر پردەکەدا هاتووە.\nبەڵام ئەو ژنەی لەوبەر پردەکە چاوەڕوانی پیاوەکە بووە، پێی وایە یەکێک لەو چوار کەسە سێبەرەکەیان کوشتووە. خۆی گوتەنی بەڵگەیشی هەیە! سەبارەت بە دڵدارەکان دەڵێ ئەوان کوشتوویانە چونکە ئەو دووانە بە دزییەوە یەکتریان خۆش ویستووە و بەو بەیانییە زووە پیاوی سەر پردەکە بینیونی و بۆیە ئەوانیش بۆ ئەوەی حەیا و ئابڕویان نەچێ و لە لای خەڵکی باسیان نەکرێ، لە پردەکە فڕێیان داوەتە خوارەوە و لەناویان بردووە. دەڵی خۆ لەم شارە نەک پۆلیس بگرە تەنانەت سوپایش زراوی ئەوەی نیە بچێ ناو رووبارەکە بپشکنێ بۆ ئەوەی تەرمەکەی بدۆزێتەوە. یان دەڵێ گەر ئەو دووانە نەیانکوشتبێ، ئەوا سپوورەکە کوشتوویەتی. کوشتوویەتی چونکە پیاوەکە جگەرەکێشێکی سەیر بووە و ئەمە رقی سپوورەکەی هەستاندووە، بۆیە لەناکاو و لە پشتەوە بە دەسکی درێژی گسکەکەی، کە لە دارگوێز بووە، لە پشتە ملی داوە و گیانی لێ ئەستاندووەو فڕێی داوەتە ناو رووبارە پیس و لێڵەکەوە. هەروەها لە درێژەی قسەکانی دا دەلی گەر ئەویش نەیکوشتبێ ئەوا بێگومان شۆفیر تاکسییەکە کوشتوویەتی، چونکە پیاوەکە نەیویستووە سواری تاکسییەکەی بێت و بە پێ رۆیشتووە.\nپۆلیس هەڵبەت سەرەڕای ئەوەی هێشتا تەرمەکە و بکوژەکەی نەدۆزیوەتەوە، بەڵام لە چەند شت دڵنیایە: یەکەم ئەوەیکە سێبەری سەر پردەکە پاڵتۆ و کڵاوی پێ بووە (چونکە دڵدارەکان و سپوورەکە لە چاو شۆفیر تاکسییەکە دەبنە سێ کەس و بۆیە سێ کەس بەڵگەمەندترە تا یەک)، دووهەم ئەوەیکە پیاوەکە رێک لەناوەڕاستی پردەکەدا ون بووە (هەموویان باسی ئەمە دەکەن)، بەڵام هاوکات لە سەر سێ شت بەردەوام نادڵنیایە و بۆیە لەسەری خەریکی لێکۆڵینەوەو بیرکردنەوەی زیاترە: یەکەم ئەوەیکە پیاوەکە (گەر دڵدارەکان راست بکەن) بۆ دەستی بەرەو ئەوبەر راداشتووە؟... بۆ جاروبارە راوەستاوە و بەسەر نەردەکەدا شۆڕبووەتەوە و ئاخی هەڵکێشاوە؟ دووهەم، (گەر سپوورەکە راست بکا) بۆ بە شەق لە وردە شتی هەڵداوە و بگرە دانەویوە و شتێکی هەڵگرتووەتەوە و فڕێی داوەتە ناو ئاوەکەوە؟ سێهەم (گەر شۆفیر تاکسییەکە درۆ نەکا) بۆ بەو بەیانییە زووە و لەسەر ئەو پردە خەتەرە خەونووچکە بردوویەتییەوە؟\nهەڵبەت پۆلیس لەیەک شتی تریش دڵنیایە، ئەویش ئەوەیکە چونکە سێبەرەکە بەو بەیانییە زووە لە ناوەڕاستی پردەکە کتوپڕ ونبووە، ئەوا ژنە چاوەڕوانەکەی ئەوبەریش بێ تاوانە و هیچ گوناحێکی نییە.\nلە کۆتاییدا پۆلیس لە راپۆرتێکی چیرۆک ئاسادا دەنووسێ:\n"چونکە دڵدارەکان خەریکی ماچکردنی یەکتربوونە و ئێمە دەزانین کە بە گوێرەی نەریتێکی کۆن و لەمێژینە لە کاتی ماچکردندا کەس ناتوانێ کەسی تر بکوژێ،... چونکە سپوورەکە نەخۆش بووە و بەردەوام زەینی نوقم و کەیلی رووداوێکی گەورەی مێژوویی لە کاتی کارکردندا بووە،... هەروەها چونکا شۆفیر تاکسییەکە خەونووچکە بردوویەتییەوە و هەر بەم هۆیەوە تەنانەت نەیتوانیوە لێکی بداتەوە کە پیاوی سەر پردەکە لە راستیدا پاڵتۆ و کڵاوی لەبەر و لەسەردا بووە یان نا، هۆکاری کوژران، یان باشتر بڵێین هۆکاری ونبوونی پیاو یان سێبەری سەر پردەکە دیار نیە. ئێمە لێرە بە شێوەی کاتی هەتا بەڵگەی تر دەستدەکەوێ، فایلەکە دەبەستین. هەر کە بەڵگە یاخود رێوشوێنی تر لە سەر ئەم فایلە ئاڵۆزە دەستکەوت، ئەوا دەستبەجێ دەکرێتەوە و هەوڵدەدرێ بکوژی پیاوی سەر پردەکە بدۆزرێتەوە!"\nچەمە لیخن و لێڵەکەیش وەک هەمیشە بەردەوامە.\nچیرۆکی فەرماندە (٦)\nAmerican Painter Tamaz Kh\nجەنگ لە بێستانى تەماتە سپییەکاندا\nپاڵم بە دارگوێزێک داوە\nنەوتیان بە بندا کردووە\nئاوى ژێر دارگوێزى پەلک وەریو\nبێ ڕەنگ و تام و بۆن نییە


تەمەنی ژنانی سەرپەرستی بنەماڵە لە ئێران بۆ خوارەوەی 18 ساڵ دابەزیوزە – زاگرۆس پۆست\nماڵەوە / ئێران / تەمەنی ژنانی سەرپەرستی بنەماڵە لە ئێران بۆ خوارەوەی 18 ساڵ دابەزیوزە\nتەمەنی ژنانی سەرپەرستی بنەماڵە لە ئێران بۆ خوارەوەی 18 ساڵ دابەزیوزە\nیه‌ك شه‌ممه 19 نیسان 2015\tئێران, کۆمەڵایەتی, هەواڵ 67 جار خوێنراوه‌ته‌وه\nژمارەی ژنانی خواروو 18 ساڵ لە ئێران كە سەرپەرستی بنەماڵەكانیانن زیادی كردوە، ئەمە لە حاڵێك دایە كە نێونجیی تەمەنی پێكهێنانی ژیانی هاوبەش بەردەوام بەرز دەبێتەوە.\nئامارەكان لە ئێران باس لە كۆمەڵێك دیاردەی كۆمەڵایەتیی نوێ دەكەن‌و لە حاڵێكدا كە بە پێی ئامارە ڕەسمییەكانی ڕێكخراوی سەبت‌و ئەحواڵی ئێران، نێونجیی تەمەنی پێكهێنانی ژیانی هاوبەشی ژنان‌و پیاوانی ئێرانی بەرز بۆتەوە، تەمەنی ژنانی سەرپەرستی بنەماڵە دابەزیوەو گەیشتۆتە ژێر 18 ساڵ.\nئیلنا، هەواڵدەریی كاری ئێران بە پشتبەستن بە ئامارە ڕەسمییە حكومییەكان دەڵێ ژمارەی ژنانی سەرپەرستی بنەماڵە كە تەمەنیان كەمتر لە 18 ساڵەو بەشێكیان لە ژێر چاودێریی كومیتەی ئیمداد دان، لە هەموو كاتێك زیاتر بووە. ئەو ئامارانە باس لەوە دەكەن هەر ئێستا سەدی 4ی ژنانی سەرپەرستی بنەماڵەی ئێرانی تەمەنیان خوار 18 ساڵە.\nكارناسانی كۆمەڵایەتی دەڵێن یەكێك لە هۆكارەكانی ئەم دیاردەیە بەرزبوونەوەی ئاماری تەڵاق‌و بە تایبەت تەڵاقی بە ڕێككەوتن لە ئێران دایە. ڕێكخراوی سەبت و ئەحواڵی ئێران دەڵێ زۆربەی تەڵاقەكان\nلە ئێران لە نێو ئەم كەسانەدان كە تەمەنیان لە نێوان 20 تا 25 ساڵە.\nبەم حاڵەش عالیە شەكەربیگی، بەڕێوەبەری كاری گرووپی “ژنان و بنەماڵە” لە “ئەنجومەنی كۆمەڵناسیی ئێران” بە ئیلنای ڕاگەیاندوە كە گەشەی تەڵاق تەنیا هۆكاری دابەزینی تەمەنی ژنانی سەرپەرستی بنەماڵە نییە. شەكەر بیگی دەڵێ، هۆكاری وەك مردنی هاوسەر یا بێكاریی هاوسەریش دەبێتە هۆی ئەوەی كە ژنان بە تەمەنی كەمەوە بنەماڵەیان بكەوێتە ئەستۆوە.\nئەم كۆمەڵناسە جەختی كردۆتەوە كە لە هێندێك بابەتدا پیاو لە بنەماڵەدا خراپ سەرپەرستی دەكاو ژنان بە ناچاری ئەركی سەرپەرستی بنەماڵەیان دەكەوێتە ئەستۆی.\nشەهێندوخت مەولاوێردی، جێگری سەركۆمار بۆ كاروباری ژنان‌و بنەماڵەش پێشتر ڕایگەیاندبوو كە زیاتر لە سەدی 80 ژنانی سەرپەرستی بنەماڵە لە ئێراندا بێكارن‌و هەژاریی ژنانی سەرپەرستی بنەماڵە لە ژنانی دیكە زەق و بەرچاوتر زانی.\nمریم موجتەهێدزادە، سەرۆكی “ناوەندی كاروباری ژنان و بنەماڵە” سەر بە ناوەندی سەركۆماریش بەلێنی دابوو كە لە ساڵی 1393 ژنانی سەرپەرستی بنەماڵە لە ئەولەوییەتی دامەزراندن لە پۆستە دەوڵەتییەكاندا دەبێو بەڵێنی دابوو كە ساعاتی كاری حەوتووانەی ئەم ژنانە لە 44 كاتژمێرەوە بۆ 36 سەعات دابەز كەم كاتەوە، بەڵام ئەم بەڵێنییە ئێستاش نەهاتۆتە دی.


من مووسڵمانم و خوداو ئیسلامیش ئاوا دەبینم، ئەنوەر ئەلیاسی – PMNews\nمن مووسڵمانم و خوداو ئیسلامیش ئاوا دەبینم، ئەنوەر ئەلیاسی\nئه‌وه‌ی ئیسلامی به‌هێز کرد نه شمشێره‌که‌ی ئیمامی(عه‌لی)بوو نه سام و هه‌یبه‌ته‌که‌ی ئیمای عومه‌ر بوو به‌ڵکوو ئه‌وه ڕه‌وه‌شتی به‌رزی پێغه‌مبه‌ری مه‌زن(محمد)بوو درودی خوای لێ بێت.\nقورئانی پیرۆز، ده‌فه‌رموێت، زۆر کردن له دیندا نییه، بۆ نموونه، واته که‌س مافی ئه‌وه‌ی نییه، که‌سێکیتر ناچار بکات، نوێژ بخوێنێت، چوون مرۆڤ به ئازادی هاتۆته دونیاو خۆی بڕیار ده‌دات چ ڕێگایه‌ک هه‌ڵبژێرێت.\nبه بڕوای من، ئه‌گه‌ر خودا په‌ره‌ستی له ژێر هه‌ڕه‌شه و ترس و تۆقاندن بێت یان به مه‌به‌ستی گه‌یشتن به به‌هه‌شت و چێژ وه‌رگرتن له حۆریه‌کان بێت، ئه‌وه خودا په‌ره‌ستی نییه، به‌ڵکوو ئه‌وه جۆرێکه له کویله بوون، ده‌بێت مرۆڤ خودا په‌ره‌ستی له وجوودیدا بوونی هه‌بێ و قوڵ بدات..!\nخودا که خودای، (ڕه‌بوولعاله‌مینه) خودای هه‌موو ڕه‌نگه‌کان، خودای هه‌موو ده‌نگه‌کان خودای هه‌موو جیاوازێکان، خودای که‌ون و کائینات، به ته‌نیا خودای (ئه‌نوه‌ر)نییه، تا خۆی بکات به نوێنه‌ری و هه‌ر که‌سێک به دڵی نه‌بێت، پێی بڵێت مولحید و کافر و هه‌ر کاتێک ویستی فتوای کوشتن و بڕین ده‌رکات.\nبا بێژین، ئه‌گه‌ر که‌سێک کوفرێک بکات، یان هه‌ر باوه‌ڕی به خوداش نه‌بێت، ته‌نانه‌ت، دژایه‌تی ئیسلامیش بکات، مادام که دینه‌که دینی خودایه و خۆی بڵێنی داوه سه‌ری بخات، سه‌ری ده‌خات، ئێ مه‌گه‌ر دۆزه‌خی بۆ لاده‌ران و به‌هه‌شتیشی بۆ چاکه‌کاران نه‌ڕازاندۆته‌وه؟؟\nفیرعه‌ون، ده‌یگووت من خودام، دژایه‌تی خودای تاک و ته‌نیای ده‌کرد، ئه‌وه‌ی که خودا پێی ناخۆش بوو کردی، کاتێک که له ده‌ریا غه‌رق بوو، خودای گه‌وره به مووسای گوت، ئه‌ی مووسا، فیرعه‌ون حه‌فتا جار بانگی تۆی کرد نه‌جاتی بده‌یت، یه‌ک جار بانگی منی نه‌کرد، سوێند به شکۆ و گه‌وره‌یی خۆم ئه‌گه‌ر یه‌کجار بانگی منی بکردایه، ده‌تزانی چۆن ڕزگارم ده‌کرد، لێره‌دا به‌زه‌یی و لێبورده‌یی خودامان بۆ ده‌رده‌که‌وێت.\nتۆ بڵێی خودا، له سه‌ر شیعرێک، له شاعیرێکی وه‌ک (شێرکۆ بێکه‌س) نه‌بوورێت که به بۆچوونی کۆمه‌ڵێ مه‌لای توندڕه‌و بێر ته‌سک، کافرو مولحیده و شیعره‌کانی کوفرن، ئه‌ویش ده‌بێت چ شیعر گه‌لێ بێت،شیعرگه‌لێ دوو دڵ نییه، له بوونی خوا، ته‌نیا گله‌یی و ده‌رده دڵی تێدا ده‌بینرێ، ئه‌ویش لێوانلێوه له ئازارو چه‌رمه‌سه‌ری، هەرچەندە زیادە ڕەویشە، من شیعرەكانی مامۆستا شێركۆ بێكەس هەڵسەنگێنم، بەڵام هەندێ جار له‌م گله‌ییانه‌ش له پێغه‌مبه‌ره‌کان بەدی کراون، وەلێ به شێوازێکیتر،گریمان،گشت شیعره‌کان کوفر بێت، تۆ بڵێی خودا ئه‌وه‌نده بچووک بێت، به شیعرێک، تووڕه بێ و عه‌رشی خۆی بهه‌ژێنێت، من ده‌ڵێم به پێچه‌وه‌نه‌وه، خودا زۆر له‌وه گه‌وره‌تره، که تۆ له هزری بچووکی خۆتدا داتتاشیوه.\nئه‌وه‌ی که ده‌مه‌وێت لێره‌دا ئاماژه‌ی پێ بدەم، ئەوەیە، كۆمەڵێك، مەلای توندڕەو گەنجی نەزان، وشەی مولحید بووەتە وێردی سەر زمانیان و دارو بەردیان كردۆتە كافر، هەر لە ئێستاوە، موژدەی دۆزخمان پێ دەدەن و خۆیانیان كردووە بە فریشتەی ئاسمانەكان.


شوێنی ئێران لە هاوکێشەکانی چین و ڕووسیەدا، هەرهەمان سووچی مێزەکەی پوتین – KDPmedia\nHomeوتارشوێنی ئێران لە هاوکێشەکانی چین و ڕووسیەدا، هەرهەمان سووچی مێزەکەی پوتین\nشەڕی ئۆکراین و بۆنبەستی سەردەمی دنیای تەک‌جەمسەری وڵاتانی ڕۆژئاوا بەتایبەت ئەمریکای نەک تووشی بەرگژەیەکی سەخت، بەڵکوو ئاوقای ئارێشەیەکی جدی لەپێناو پاراستنی پڕێستیژی خۆیاندا کردوە. ئێستا بێتوو ئەو شەڕە سەرەتایەک بۆ شەڕێکی خوێناویی درێژخایەن یان سەردەمێکی نوێ لە شەڕی سارد بێت، پێویستە لەودا بۆ گەیشتن بە هاوسەنگی، گۆڕانکارییەکی بنەڕەتی لە باڵانسی هێزەکاندا ڕوو بدات.\nلە ئێستای شەڕی ئۆکراین‌دا بە دەستپێشخەریی ئەمریکا هاوکێشەکان بەلای دوو جەمسەریدا شکاوەتەوە، هاوکات وڵاتانی ئورووپا بەو تێگەیشتنە هاوبەشە هاتوونەتە نێو زۆرانەکە، کە نەهێڵن کێشەکە بگاتە شەڕی ئەتومی. هەر ئەوەشە کە ماکڕۆن، سەرۆک‌کۆماری فەڕانسە لە کەمپەینی هەڵبژاردنەکانی سەرۆک‌کۆماریی وڵاتەکەیدا دەڵێ: ئورووپا کەوتۆتە دۆخی شەڕەوە و فەڕانسە دەبێ بەبێ تێوەگلان ئەو شەڕە بوەستێنێ. بوریس جانسۆن، سەرۆک‌وەزیرانی بریتانیاش سەرەڕای گەیاندنی یارمەتیی لۆجستیکی و چەکوچۆڵ بە ئۆکراین -و ناوهێنانی زلینسکی وەک هاوڕێیەکی باش- خۆ لە هاتنەنێو شەڕی ڕاستەوخۆ دەبوێرێ.\nبە سەرنجدان بە ئامادەیی ڕووسیە بۆ هەڵگیرسانی شەڕی سێهەمی جیهانی ئەوجۆرە خۆبواردنی دوو وڵاتی ئورووپایی وەک فەڕانسە و بریتانیا کە هەم مافی ڤێتۆ لە ئەنجومەنی ئاسایشی نەتەوە یەکگرتووەکانیان هەیە و هەم خاوەنی بۆمبی ئەتومی و چەکی کۆمەڵکوژی دیکەن، سروشتی و مەنتیقییە و تەواو لەجێی خۆی‌دایە. هۆکارەکەشی ئەوەیە کە دەستڕاگەیشتنی ئاسانی ڕووسیە بە خاکی ئەو دوو وڵاتە و مەترسییەکانی گۆڕەپانی شەڕ لەم دوو وڵاتە زۆر نیزیکترە هەتا ئەمریکا و، هەرئەوەش وا دەکا ئەوان نەیانەوێ ڕاستەوخۆ بگلێنە نێو شەڕی ئۆکراینەوە.\nلە ئێستادا ئەگەر وای دابنێین لە سیاسەتی نێودەوڵەتیدا دوو جەمسەری یان چەند جەمسەری‌بوونی جیهان خەریکە دێتە ئاراوە و نیشانە و فاکتەکان ئەو بۆچوونە دەسەلمێنن، پێچەوانەی شەڕەکانی یەکەم و دووهەمی جیهانی -کە دوو بەرەی وڵاتانی هاوپەیمانان و وڵاتانی میحوەر لە بەرانبەر یەکتریدا بوون- وێنایەکی نوێ لەو\nجەمسەربەندییە دەکرێ. واتە جۆرێک هاووێژمانی لە بەرەی ڕۆژاوادا دەبینین کە لە ئاخاوتنەکاندا خۆ لە وەڕێکەوتنی شەڕێکی جیهانداگر دەبوێرن، لە حاڵێکدا کە ئۆکراین بەئاشکرا یەکەم سەنگەر و هێڵی پێشەوەی ڕۆژاوایە و یارمەتی و پاڵپشتییەکانیان بۆ ئۆکراین لە پشتی بەرەکانی شەڕەکەش شتێک نین کە بتوانن لە ڕووسیەی بشارنەوە. لە تەنیشت گرتنەبەری ئەو سیاسەتە لەلایەن ڕۆژاواوە، دەنگی چین وەک زلهێزێکی دیکەی سیاسەتی نێودەوڵەتی بۆ گەمارۆخستنە سەر ڕووسیە یان “نا”یە یان “بێلایەن”، کە ئەوەش نیشانەیەکی دیکەی ئینتیمای نەرمی ئەو وڵاتە بۆ ڕاگەیاندنی جەمسەرێکی دیکەی دژ بە ئۆرووپایە.\nکۆماری ئیسلامیی ئێران هەر لە پێش هەڵگیرسانی شەڕی ئوکراینەوە خۆی لە بەرەی چین و ڕووسیە هاویشتبوو. هاوکاریی توندوتۆڵ و پێوەندیی چڕی ئێران و ڕووسیە بەتایبەت دوای کشانەوەی کۆمپانیای زیمنس لە نیروگای ئەتومیی بوشێهر و پڕکردنەوەی جێگای ئەوان بە کۆمپانیا ڕووسییەکان لە بەرنامەی ئەتومیی ئێران چووە قۆناغێکی دی. دواتر هاوپەیمانی لە شەڕی سووریە و تەنانەت ئیزندان بە ڕووسیە بۆ بەکارهێنانی خاکی ئێران -بنکەی ئاسمانیی نوژەی هەمەدان- بۆ مووشەک‌تێگرتن لە دژبەرانی دیمەشق ئێرانی بەتەواوی لە باوەشی ڕووسیە هاویشت. پێوەندییەکانی نێوان کۆماری ئیسلامیی ئێران و وڵاتی چینیش لە کاتی شەڕی ئێران و عێراقدا بە کڕینی چەکوچۆڵ دەستی پێ کرد و دواتر بە ناردنی هێزەکانی سپای پاسداران لە دەیەی ٧٠ بۆ فێرکارییە سەربازییەکان چووە قۆناغێکی دی و بە ڕێککەوتنە ئابوورییەکان و گرێبەستی پڕ باس و پرسیار و شوورەیی ٢٥ ساڵەی هاوکارییەکانی دوولایەن -شوورەیی بۆ ئێران- گەیوەتە تروپکی خۆی.\nمانەوەی ئێران لە بەرەی چین و ڕووسیە بۆ دژایەتیی ئەمریکا بەتایبەت ڕۆژاوا تێچووی زۆر و دۆخی کارەساتباری بەسەر کۆمەڵگەی ئێراندا سەپاندوە. بە سەرنجدان بەوە کە نیزامی سیاسیی چین و ڕووسیە لە فۆڕمی مۆدێڕنی خۆیدا بەدوور لە پارادایمی دینیی ڕیئال‌پۆلۆتیک تەوەرە و، هەروەها لە هەموو هاوکێشەکاندا ئەمنییەتی نیشتمانی، سەقامگیریی نێوخۆیی لە بوارەکانی ئابووری و کۆمەڵایەتیی خۆیان پێش هەموو شتێکە، کۆماری ئیسلامی ناتوانێ ستاتۆیەکی لەو بەرەیەدا هەبێ و پتر وەک ڕەعیەت و مانگاشیرییەکە سەیری دەکرێ هەتا هاوبەش و هاوپەیمان. لە نیزامی سیاسیی چین و ڕووسیەدا بەپێی بۆچوونەکانی ” ویلیام گلاسێر” کە دەڵێ مرۆڤی مۆدێڕنی نابەپرسیار دەبێ ئەرک و بەرپرسایەتیی خۆی یان هەڵبژێرێ یان ملی بۆ ڕاکێشی، هەندێ ئەرک و دەروەستی لە چوارچێوەی وڵاتەکەیاندا بۆخۆیان دیاری دەکەن و لە هەمبەر ئەوانی دی و لە بوارەکانی سیاسەتی دەرەکیدا هەرهەمان نوێنگەی مرۆڤی مۆدێڕنی ئەرک‌وەخۆنەگریان هەیە. دەرەنجامی ئەوەش دەسەڵاتی خۆسەپێنانە و سەرەڕۆیانەی ئەو دوو وڵاتە بەسەر ئێران و عەبدایەتیی ڕێژیمی ئیسلامیی لێ کەوتۆتەوە.\nبیرکردنەوەی ڕێبەرانی کۆماری ئیسلامی لەو بارەوە کە خۆهاویشتنە بەرەی چین و ڕووسیە بەو پێیە کە ئەندامی هەمیشەیی ئەنجومەنی ئاسایش و خاوەنی مافی ڤێتۆن و ئەمە دەتوانێ ڕێ لە سەپاندنی گەمارۆی نێودەوڵەتی و تەنانەت دەستێوەردان و هێرشی سەربازی بۆ ئەو وڵاتە لە سۆنگەی بەرنامە ئەتومییەکانی بگرێ؛ هەر لەجێدا چەوت و هەڵەیە. چونکی نەزمی جیهانی لەسەر بنەمای ئەو پێوەرانەی زلهێزەکان لە چوارچێوەی پێوەندییە نێودەوڵەتیەکاندا دایدەڕێژن و باسکی جێبەجێکاری ئەو نەزمەش لە فۆڕمی مافی ڤێتۆدا کە لە پاوانی خۆیان‌دایە؛ ئیدی دەرفەتی خۆڕانان و ئیمتیازوەرگرتن بە وڵاتانێکی وەک کۆماری ئیسلامیی ئێران نادا کە بەدوای چەکی ئەتومییەوەن. هەر ئەو لاڕێ‌چوونەی کۆماری ئیسلامی وایکردوە ئێران لە بواری ئابووری و لە هاوکێشە جیهانییەکاندا بە تەواوی بەستراوە بە چین و ڕووسیە بمێنێتەوە و تێچووی قورسی ئەو بەستراوەیی و عەبدایەتی و تێگەیشتنە چەوتەی لە پێوەندییە نێونەتەوەییەکاندا بەسەر خەڵکی ئێراندا بسەپێنێ.\nکۆماری ئیسلامی ئەگەر سیلەی چاوی لە هەندێ وڵاتی دیکەی خاوەن چەکی ناوکی وەک هیندوستان، کۆرەی باکوور و پاکستان بێت، دیسانەکەش هەر ڕەنج‌بەخەسار چووە. کۆرەی باکوور کە بەهۆی ئیزۆلەبوونی و کاریگەریی سزا قورسەکان بۆتە کاولاشێک و خەڵکەکەی نوقمی هەژاری و داماویین و کۆماری ئیسلامیی ئێرانیش کە هەر لە ئێستادا بە گرتنەبەری سیاسەتی هاوشێوە بێ‌ئەوەش کە دەستی بە چەکی ئەتومی ڕابگا وەها دۆخ و چارەنووسێکی بەسەر وڵاتدا سەپاندوە. قەیرانە کەڵەکەبووە ئابوورییەکان لە هیندوستان و پاکستان و دۆخی کارەساتباری ژیانی خەڵک لەو دوو وڵاتەش بۆتە هۆی ئەوە کە خاوەنێتیی چەکی ئەتومی هیچ شانازییەکی بۆ ئەوان نەبێ و بیانەوێ بە سازان و پتەوکردنی پێوەندییەکانیان لەگەڵ ڕۆژاوا لەو دۆخە ڕزگاریان بێت. هۆکاری ئەمەش بۆڵدبوونی ڕاستییەکە کە ئەتومی‌بوون بەبێ خاوەنێتیی مافی ڤێتۆ لە ئەنجومەنی ئاسایشی نەتەوە یەکگرتووەکاندا هیچ ئیمتیازێکی زیادە و ستاتۆی دیار و بەرچاوتری بەو وڵاتانە تەنانەت بە کۆرەی باکووریش نەداوە.\nپوختەی مەبەست ئەوەیە کە سیاسەتی دەرەکیی کۆماری ئیسلامی کە لەسەر دوو تەوەری دەستێوەردان لە کاروباری نێوخۆیی وڵاتان و دەستڕاگەیشتن بە بۆمبی ئەتومی پێناسەی دەکەن و تێچوویەکی ئێجگار قورسی بووە، هەر لەجێدا هەوڵێکی چەوت و لەخۆڕایی و خیانەتێکی گەورە بە وڵاتە کە بە دڵنیاییەوە خەڵک لێیان خۆش نابن. بۆیەشە نیزامی کۆماری ئیسلامی کە دەزانێ هیچ ڕەواییەتێکی لە هەناوی کۆمەڵگەی ئێراندا نییە، بە بەردەوامی لەسەر ئەو ڕێچەکەیە دەڕوا و دەیەوێ بە خەیاڵی خۆی مانەوە و دەسەڵاتەکەی وەک ئەمری واقع لە هاوکێشە جیهانییەکاندا بە ئەندامەتی لە باشگای ناوکیدا مسۆگەر بکا؛ ئەوەش لە دۆخێکدا کە وەک نیزامێکی دیکتاتۆر و سەرەڕۆ کە لە هەموو بوارەکانی ژیانی سیاسی و کۆمەڵایەتیدا خەریکە هەرەس دێنێ. بەڵام ئەو ڕێژیمە قەت ناتوانێ وەک زلهێزیکی ناوچەیی یان هاوپەیمانێک خۆی لە ڕیزی وڵاتانی چین و ڕووسیەدا ببینێتەوە و پتر وەک کارتێک لە گەمەی ئەو دوو وڵاتە لەگەڵ ڕۆژاوادا و بۆ بەرژەوەندیی ئەوان سەیری دەکرێ. هەروەک چۆن لە چاوپێکەوتنی ڕەسمیی پوتین لەگەڵ ڕەئیسی‌دا شوێنی ئێران سووچی مێزە پان و درێژەکە بوو کە پوتین بە زمان و جووڵەی دیپلۆماتیک دەری بڕی.


جوان رۆژبەیانی: پێویسته پێش هه‌ڵبژاردن دۆخی ناوچه كوردستانییه‌كان ئاسایى بكرێته‌وه\n2021-01-12 [04:39 AM]\nسەرۆکی لێژنەی ناوچە کوردستانییەکان لە پەرلەمانی کوردستان ڕای دەگەیەنێت، دۆخی ناوچە کوردستانییەکان لەبار نییە و پێش ھەڵبژاردن دەبێ ئاسایی بکرێتەوە، بە پێویستیشی دەزانێ کورد بەیەکەوە کار بکەن و یەکدەنگ و یەکھەڵویست بن.\nجوان یوونس ڕۆژبەیانی، سەرۆکی لێژنەی ناوچە کوردستانییەکانی دەروەی ئیدارەی ھەرێمی کوردستان لە پەرلەمان بە ئاژانسی ھەواڵی زاگرۆسی ڕاگەیاند: دۆخی ئێستای ناوچە کوردستانییەکان، بە تایبەت پارێزگای کەرکووک بە ھیچ جۆرێک بۆ ھەڵبژاردنی پێشوەختە لەبار نییە، کە بڕیارە لە مانگی حوەزیرانی داھاتوو ئەنجام بدرێ.\nسەرۆکی لێژنەی ناوچە کوردستانییەکانی دەروەی ئیدارەی ھەرێمی کوردستان لە پەرلەمان گووتی: سەرەڕای ئەوەی لەو پارێزگایە دەرگە بەڕووی ژمارەیەکی زۆری عەرەبی ھاوردەدا کراوەتەوە، ھاوکات ئاوارەیەکی زۆری کوردیشمان ھەیە کە بەھۆی ئەو دۆخە سەپێندراوەوە کەرکووکیان جێ ھێشتووە، کە وێڕای ئەوانەش، لە یاسای نوێی ھەڵبژاردندا ژمارەی دەنگدەران زیاد کراوە بەرامبەر بە کورسییەکان، رێژەی کوردیش لەو ناوچانە کەمی کردووە.\nهەروەها جوان یوونس ڕۆژبەیانی، سەرۆکی لێژنەی ناوچە کوردستانییەکانی دەروەی ئیدارەی ھەرێمی کوردستان لە پەرلەمان ئەوەشی بۆ ئاژانسی ھەواڵی زاگرۆس خستەروو، کە دانوستانەکان لە عێراق لەسەر بابەتی خاک و نیشتمان چڕ بکرێتەوە وھەوڵ بدرێ پێش ھەڵبژاردنی پێشوەختە، ڕەوشی ناوچە کوردستانییەکان ئاسایی بکرێتەوە و حزبە کوردستانییەکانیش لەسەر پاڵێوراوەکانیان کۆک بن و بەیەکەوە کار بکەن، بە پێچەوانەوە دەنگەکانمان پەرتەوازە دەبن و ڕێژەی کوردسییەکانمان کەمتر دەبێت.


وه‌زیرى دارایى دوو بڕیارى نوێى تایبه‌ت به رێکخستنه‌وه‌ى موچه ده‌رکرد\nوه‌زیرى دارایى و ئابورى حکومه‌تى هه‌رێمى کوردستان دوو رێنمایى دارایى تایبه‌ت به خستنه بوارى جێبه‌جێکردنى یاساى چاکسازى و رێکخستنه‌وه‌ى پله وه‌زیفییه‌کان ده‌رکرد.\nئه‌مڕۆ 29ى حوزه‌یرانى 2020 وه‌زاره‌تى دارایى و ئابورى حکومه‌تى هه‌رێمى کوردستان له راگه‌یه‌ندراوێکدا ئاشکرایکرد: ئه‌مڕۆ دوشه‌ممه رێنمایى دارایى ژماره 12 و 13 تایبه‌ت به خستنه بوارى جێبه‌جێکردنى یاساى چاکسازى له‌لایه‌ن ئاوات شێخ جه‌ناب وه‌زیرى دارایى و ئابورى حکومه‌تى ھه‌رێمى کوردستان ئیمزاکرا.\nوه‌زاره‌ته‌که ئه‌مڕۆ به ئیمزاى وه‌زیرى دارایى و ئابورى هه‌ردو رێنماییه داراییه‌که‌ى ئاڕاسته‌ى سه‌رجه‌م وه‌زاره‌ت و فه‌رمانگه‌کانى نه‌به‌ستراو به وه‌زاره‌ت کردون و تێیاندا ورده‌کارى تایبه‌ت به خزمه‌ت و پله‌ى وه‌زیفى و خانه‌نشینى له چوارچێوه‌ى جێبه‌جێکردنى یاساى چاکسازى رونکردوه‌ته‌وه.\nله رێنمایى دارایى ژماره (12) ورده‌کارى جێبه‌جێکردنى یاساى چاکسازى ژماره (4)ـى ساڵى (2020) له بوارى "حزمه‌ت و پله‌ى وه‌زیفی" رونکردوه‌ته‌وه.\nبه‌پێى رێنماییه‌که، پێویسته سه‌رجه‌م دامه‌زراوه‌کانى هه‌رێم پێداچونه‌وه به پله و ناونیشانى وه‌زیفى سه‌رجه‌م موچه‌خۆراندا بکه‌ن.\nله خاڵێکى دیکه‌دا ئاماژه بۆ ئه‌وه کراوه پله‌ى وه‌زیفى و ناونیشان له‌گه‌ڵ موچه‌ى فه‌رمانبه‌ر یه‌کده‌خرێت و ده‌بێت به حوکمى یاساى خزمه‌ت و میلاکى ژماره (25)ى ساڵى (1960) بێت.\nهه‌روه‌ها هاتوه: هه‌ر پله‌یه‌کى وه‌زیفى و ناونیشانێک که درابێته فه‌رمانبه‌ر که هاودژ بێت له‌گه‌ڵ یاساى خزمه‌ت و میلاکى ساڵى (1960) هه‌ڵده‌وه‌شێته‌وه.\nهاوکات له‌رێنمایى ژماره 13ى وه‌زاره‌تى دارایى تایبه‌ته به پرسى خانه‌نشینى و تێیدا هاتووه: هه‌موو ئه‌و پله و ناونیشانه وه‌زیفیانه‌ى هه‌ن خانه‌نشین بونیان یه‌کده‌خرێت به هه‌مان مه‌رج و پێوه‌ره‌کانى خانه‌نشین بونى فه‌رمانبه‌ران له پله گشتییه‌کانى وه‌زیفه له‌سه‌ر میلاکى شارستانى و سه‌ربازى و هێزه‌کانى ئاسایشى ناوخۆ.


کۆسرەت رەسوڵ عەلی دەستپێشخەریەک بۆ کۆبوونەوەی لوتکەی لایەنە سیاسیەکان دەکات\nجێگری سکرتێری گشتی یەکێتی نیشتیمانی ڕایگەیاندوە، دەستپێشخەری کۆبوونەوە و میوانداریكردنی لوتکەی لایەنە سیاسییەکانی کوردستان دەخەمەروو و بۆ پتەوکردنی تەبایی لایەنە سیاسییەکان و یەکریزی گەلەکەمان و یەکخستنی هەڵوێستەکان.\nکۆسرەت رەسوڵ عەلی، جێگری سکرتێری گشتی یەکێتی نیشتیمانی دەستپێشخەری کۆبوونەوە و میوانداریكردنی لوتکەی لایەنە سیاسییەکانی کوردستان دەخاتە ڕوو بە مەبەستی پتەوکردنی تەبایی لایەنە سیاسییەکان و یەکریزی گەلەکەمان و یەکخستنی هەڵوێستەکان".\nدەقی پەیامەكەی كۆسرەت رەسوڵ عەلی


دوای کاره‌ساتی 17شوبات حزبه ئیسلامیه‌کان به‌رگریان له‌ده‌سه‌ڵات کردو خۆپیشانده‌رانیان به‌تێکده‌رو ئاژاوه‌گێڕ ناوبرد،هه‌روه‌کو نه‌وشیروان مسته‌فاش هه‌مان هه‌ڵویستی هه‌بوو |\nدوای کاره‌ساتی 17شوبات حزبه ئیسلامیه‌کان به‌رگریان له‌ده‌سه‌ڵات کردو خۆپیشانده‌رانیان به‌تێکده‌رو ئاژاوه‌گێڕ ناوبرد،هه‌روه‌کو نه‌وشیروان مسته‌فاش هه‌مان هه‌ڵویستی هه‌بوو\n2011/03/24 at 2:25 PM لێدوانێک بنووسە\nنوسەرو رۆشنبیر حەمە غەفور وەڵامی پرسیارەکانی نوچەنێت دەداتەوە لەباری رووداوو سەرهەڵدانەکانی رۆژهەڵاتی ناوین و باکوردی ئەفریکاو ئەگەری دروستبونی جوگرافیایەکی سیاسی مەزنی ئسلامی.نوچەنێت/ لەرۆژهەڵاتی ناوەڕاست و باکوری ئەفریقا، راپەڕینی جەماوەری سەریهەڵداوە، بەڵام هەندێک لەچاودیران پێیان وایە، کە بزوتنەوە ئیسلامیەکان توانیویانە دۆخەکە بە قازانجی سیاسی خۆیان بەکار بەرن، بەوەی دوای زەمەنێک لە ڕێگری لە کارو چالاکی ئەوان، ئەمرۆ چالاکانە لە مەیدانەکانی راپەڕین دیارو بەرچاون، تۆ ڕات چییە؟ تاچەند ئەو ئەکتیڤیەی کادرانی پارتە ئیسلامیەکان دەبینی و چی ئایندەیەک چاوەڕی دەکەیت؟؟\nحه‌مه‌غه‌فور: شۆڕشی تونس‌و به‌دواشیدا شۆڕشی میسر، که‌سه‌ره‌تای سه‌رهه‌ڵدانی ڕاپه‌ڕینێکی جه‌ماوه‌ری بوون له‌خواره‌وه‌دژی سه‌رکوت‌و چه‌وسانه‌وه‌و ناعه‌داله‌تی، به‌ر له‌هه‌ر شتێک باگابوونه‌وه‌و ڕاچه‌نینی خه‌ڵکی سه‌رکوتکراوی ژێر سایه‌ی ڕژێمه ئیستیبدادی‌و تۆتالیتاریه‌کان بوو بۆ هه‌ڵته‌کاندنی ته‌وقی ئیستیبدادو دیکتاتۆری له‌و ووڵاتانه‌دا. ده‌سه‌ڵاته‌سته‌مگه‌ره‌کانی بن عه‌لی‌و حوسنی موباره‌ک‌و قه‌زافی‌کۆمه‌ڵگاکانی ژێر چه‌پۆکی خۆیان به‌هێزی سه‌ربازی‌و له‌ڕێگای سه‌رکوتی سیاسیه‌وه‌ده‌یان ساڵ له‌نێو بێمافی، هه‌ژاری، بێکاری‌و ده‌یان ده‌ردو گرفتی دیکه‌ی کۆمه‌ڵایه‌تی‌و سیاسی‌و ئابووری‌و فه‌رهه‌نگیدا ڕاگرتبوو. ئه‌و شۆڕشانه‌فه‌زای ئیستیبدادی هه‌ڵته‌کاندو ئاواڵه‌ییه‌کی سیاسی به‌رچاوی هێنایه‌ئاراوه.\nله‌گه‌ڵ ئه‌وه‌شدا که‌فه‌زای شۆڕشگێڕانه‌جێگای سه‌رکوتی سیاسی گرتۆته‌وه، به‌ڵام هێزه‌ئیسلامیه‌کان له‌که‌ناری ڕووداوه‌کانه‌وه بوون و زۆرتر دومباڵه‌ڕۆی ڕاپه‌ڕینی جه‌ماوه‌ری بوون. شۆڕشی تونس‌و میسر به‌رپابوونی شۆڕشی خۆڕسک‌و گشتگیری جه‌ماوه‌ر بوون، ئیسلامیه‌کانیش وه‌کو هه‌موو هێزو بزووتنه‌وه‌سیاسیه‌کانی دیکه‌له‌نێویدا خۆیان بینیه‌وه.\nله‌گه‌ڵ ئه‌وه‌شدا که‌ئه‌و شۆڕشانه هه‌مه‌گیرو زۆرتر گه‌نجان ڕۆڵی سه‌ره‌کیان بینی له‌به‌رپاکردنیدا، به‌ڵام سه‌ره‌نجام بزووتنه‌وه سیاسی‌و کۆمه‌ڵایه‌تیه جۆراوجۆره‌کان چالاک ئه‌بنه‌وه‌و بێگومان هه‌وڵه‌ده‌ن ئه‌ڵته‌رناتیڤی خۆیان سه‌رخه‌ن‌و سواری شه‌پۆلی شۆڕش ببن تا ئه‌گه‌نه‌ده‌سه‌ڵات. ئیسلامی سیاسیش له‌م بنه‌مایه‌به‌ده‌ر نیه‌و هه‌ر له‌و ئاسته‌شدا ده‌کرێت ته‌ماشای ڕۆڵیان بکرێت.\nبه‌ڵام له‌و ڕوه‌وه که‌ئه‌ڵته‌رناتیڤی چه‌پ‌و ڕادیکاڵ‌و کۆمۆنیستی له‌ئارادا نیه، یاخود لاوازه‌و له‌سه‌ره‌تای کاردایه، وه‌له‌خۆووشیاری سه‌رجه‌می ئه‌و کۆمه‌ڵگایانه‌شدا ئیسلام وه‌کو که‌لتوورو پێکهاته‌ی خه‌ڵکی بڕوادار به‌ئاینی ئیسلام وێناکراوه، دیاره‌که جووڵانه‌وه ئیسلامیه‌کان ئاسانتر ئه‌توانن ئه‌کتیڤ ترو چالاکتر خۆیان بخزێننه‌نێو خرۆشانه‌جه‌ماوه‌ریه‌کانه‌وه. وه‌هه‌ر ئه‌م واقعیه‌ته‌شه‌که‌له‌به‌رده‌م ئاسۆو ئایینده‌ی ئه‌و کۆمه‌ڵگایانه‌دا له‌که‌میندایه هه‌تا شۆڕشی جه‌ماوه‌ری سته‌مکێش‌و ناڕازی به‌لاڕێدا ببرێ‌و به‌وێنه‌ی شۆڕشی ساڵی 979 ئێران چۆن به‌هاوکاری ڕۆژئاوا دڕترین جۆری ئیسلامی سیاسی نه‌وعی خومه‌ینی سواری شه‌پۆلی شۆڕشی جه‌ماوه‌ری بوون و ڕژێمی سه‌نگسارو ئیعدامی هێنایه‌سه‌رکار، به‌بڕوای من ئه‌مریکاو ده‌وڵه‌تانی ڕۆژئاوا که‌ده‌یان ساڵه له‌هاوشانی ڕژێمی بن عه‌لی‌و حوسنی موباره‌ک‌و موعه‌مه‌ر قه‌زافی‌و ئه‌وانی تردا ڕاوه‌ستاون‌و هه‌موو پشتیوانیه‌کیان لێکردوون بۆیه‌توانیویانه ده‌سه‌ڵاتی نه‌گریسیان بسه‌پێنن به‌سه‌ر خه‌ڵکی ئه‌و وولاتانه‌دا. ئێستاش لاریان نیه به‌خێرایی فۆرم بده‌نه‌وه‌به‌ده‌سه‌ڵاتی ڕژێمه‌سه‌رمایه‌داریه‌کانی ناوچه‌که هه‌تا ئه‌گه‌ر ئیسلامیه‌کانیش بێنه‌سه‌رکار، به‌ڵام ئاراسته‌ی شۆڕشه‌کان ڕوی له‌هاتنه‌پێشه‌وه‌و هاتنه سه‌رکاری ڕژێم‌و ده‌سه‌ڵاته سکۆلارو مۆدێرن‌و ده‌سه‌ڵاته‌جه‌ماوه‌ریه‌کان نه‌بێت. ڕووی له‌گه‌وره‌بوونی جووڵانه‌وه کرێکاری‌و کۆمۆنیستیه‌کان نه‌بێت.\nسه‌رجه‌می کۆمه‌ڵگاکانی باکوری ئه‌فریقاو جیهانی عه‌ره‌بی‌و خۆره‌ڵاتی ناوه‌ڕاستیش، ده‌یان ساڵه‌چاوه‌ڕێن و له‌ده‌رفه‌ت گه‌ڕاون هه‌تا ڕژێمه سیاسیه‌کانی ووڵاته‌کانیان بهێننه خواره‌وه. ئه‌و پرۆسێسه‌ده‌ستی پێکردووه‌و له‌تونس‌و میسر سه‌رکه‌وتنی گه‌وره‌یان به‌ده‌ستهێناوه. له‌ووڵاتانی یه‌مه‌ن، به‌حره‌ین، لیبیاو ئه‌رده‌ن‌و سوریاو عێراق‌و کوردستانیش خرۆشان ده‌ستیپێکردووه. گرنگ ئه‌وه‌یه ئه‌م ده‌سه‌ڵاته سته‌مگه‌رو تۆتالیتاریانه چیتر ناتوانن ژیان بکه‌ن. ئایینده له‌به‌رده‌م هه‌موو جووڵانه‌وه‌سیاسی‌و کۆمه‌ڵایه‌تیه‌کاندا کراوه‌یه. کام بزووتنه‌وه‌یه ده‌توانێت ببێته‌جێمتمانه‌ی فراوانترین خه‌ڵک، هه‌تا ئه‌گه‌ر به‌فریوکاریش بێت، ئه‌وا ده‌توانێ به‌دیلی جێگا خواستی خۆی بکاته ئه‌ڵته‌رناتیڤی هه‌موو کۆمه‌ڵگاو ده‌سه‌ڵاتی سیاسی بگرێته‌ده‌ست.\nئه‌گه‌رچی بزووتنه‌وه‌کرێکاری‌و کۆمۆنیستیه‌کان لاوازن‌و ده‌یان ساڵه‌له‌ژێر سه‌رکوت‌و ئیستیبداددا په‌رته‌وازه‌کراون، به‌ڵام شۆڕشی ئێستا ئه‌توانێ ڕێگا بکاته‌وه‌چه‌پی کۆمه‌ڵگا ببێته هێزو گه‌وره‌ببێت‌و بچێته‌جه‌نگی ده‌سه‌ڵاته‌وه‌یان ده‌سه‌ڵات بگرێت به‌ده‌سته‌وه. له‌نه‌بوونی به‌دیلێکی کۆمۆنیستیدا، ئه‌گه‌ر زۆره ئیسلامی سیاسی خۆی بکاته خاوه‌نی شۆڕش‌و مه‌رامه کۆنه‌په‌رستانه‌و دژی مرۆییه‌کانی خۆی بهێنێته‌دی.\nنوچەنێت/ هەر بە هەستکردن بەو جموجوڵەی ئیسلامیەکان لەو مەیدانەدا و بە خوێندنەوەی گشتی دەسەڵاتەکانی ناوچەکە، ئەگەری دروستبونی جوگرافیایەکی ئیسلامی هەست پێ کراوە، بۆ نمونە جمهوری ئیسلامی ئێران، عێراقێکی زۆرینەی پارت ئیسلامی، دەوڵەتی سعودیەی ئیسلامی، سەرکەوتنی رای حزبڵا لە لوبنان، سوریای هاوپەیمانی ئێران، تورکیا کە زۆرینەی دەنگەکان بۆ پارتێکی ئیسلامی یە، میسر کە دوای زمەنێک رێگری ئیخوان کاریگەرانە دێتەوە مەیدان، تونس کە دوای زیاتر لە ٢٠ ساڵ قەدەغەبونی نەهزەی ئیسلامی ئێستا کاریگەرانە دەرکەوتەوە و هەست بەبەرفرەوانی جەماوەرەکەی دەکرێت، ئەردەن کە هەمان شێوەی میسر ئیخوان کاریگەرانە دەر دەکەوێت لەیەمەن دیسان جموجوڵی سیاسی ئیسلامی بونی هەیە، لیبیا کە لە راپەڕینەکان رێکخراوە ئیسلامیەکان جێ و کاریگەری دیاریان هەیە و سۆماڵیش کە خاوەنی بەهێزترین بزوتنەوەی ئیسلامین، ئەمانە مانای چین دروستبونی خوگرافیایەکی مەزنی ئسیلامی یان چی؟\nحه‌مه‌غه‌فور: من درکی ئه‌و نیگه‌رانیه‌ی ئێوه‌ده‌که‌م له‌ناواخنی پرسیاره‌که‌دا سه‌باره‌ت به‌قوتبێکی سیاسی ئیسلامی له‌ناوچه‌که‌دا. به‌ر له‌هه‌ر شتێک به‌ڕای من ده‌بێت ئه‌و نیگه‌رانیه ڕۆڵ‌و نه‌خشه‌ی سیاسی ئه‌مریکاو ڕۆژئاواشی بچیته سه‌ر بۆ هێنانه‌سه‌رکاری ڕژێمه ئیسلامی‌و نیمچه ئیسلامیه‌کان که‌هاوپه‌یمانی خۆیان بن، هه‌تا ده‌ستیان له‌سه‌رچه‌شمه‌ی نه‌وتی ناوچه‌که‌و هێزی کاری هه‌رزانی کرێکاران گیر ببێت.\nبه‌ڵام به‌ر له‌سه‌رهه‌ڵدانی شۆڕشه‌کانی تونس‌و میسرو ئه‌وانی تریش، ناوچه‌که‌به‌شێوه‌یه‌کی گشتی وه‌کو قوتبێکی سیاسی ئیسلامی وێناکرابوو، چی له‌فه‌رهه‌نگ‌و دیدگای ڕۆژئاوادا، چی له‌بیروباوه‌ڕو خۆووشیاری کۆمه‌ڵانی خه‌ڵکی موسڵمانی ناوچه‌که‌شدا. مێژووی جیهانی عه‌ره‌بی‌و ئه‌وه‌شی که‌وه‌کو جیهانی ئیسلامی وێناکراوه، سه‌رچه‌شمه‌ی جووت قوتبی‌و ناکۆکیه‌کی هه‌ره‌ترسناکی ڕۆژهه‌ڵاتی ناوه‌راسته، که‌به‌هاوکێشه‌ی عه‌ره‌ب- ئیسرائیل، وه‌کێشه‌و مه‌سه‌له‌ی فه‌له‌ستین ناسراوه. ڕۆژئاواو سیسته‌می سه‌رمایه‌داری پێویستی حه‌یاتیان هه‌یه‌به‌بوون‌و به‌رجه‌سته‌بوونی کێشه‌ی عه‌ره‌ب- ئیسرائیل وه‌ڕاگرتنی خه‌ته‌ری گه‌وره‌بوونی ئیسلامی سیاسی به‌سه‌ر فه‌زای گشتی کۆمه‌ڵگاکانی ده‌ورو به‌ری ئیسرائیل، له‌جوگرافیای دوورو نزیکی هاوپه‌یمانی هه‌ره‌جێمتمانه‌ی ڕۆژئاوا، یانی ده‌وڵه‌تی ئیسرائیلدا.\nده‌وڵه‌تانی بۆرژوایی‌و ڕژێمی کاپیتاڵیستی جیهانی به‌بێ له‌ئارادابوونی کێشمه‌کێشێکی مێژوویی‌و نه‌بڕاوه‌ی وه‌کو مه‌سه‌له‌ی فه‌له‌ستین، ناتوانن له‌ئاستی کۆمه‌ڵایه‌تی‌و له‌ئاستی ملیۆنیدا بیرو باوه‌ڕو به‌ها ئیسلامیه‌کان به‌زیندوویی له‌نێو جه‌ماوه‌ری فراوانی خه‌ڵکی دنیاو ناوچه‌که‌شدا بهێڵنه‌وه. خه‌ڵکی ئه‌م ناوچه‌یه‌له‌فه‌زای به‌رقه‌راربوونی ئازادی‌و کۆتایی هاتنی ڕژێمه ئیستیبدادیه‌کاندا، شانسی گه‌وره‌یان ده‌بێ بۆ دوورخستنه‌وه‌ی ئیسلام‌و باوه‌ڕی کۆنه‌په‌رستانه‌ی ئایینی به‌سه‌ر سه‌ریانه‌وه. بۆیه‌گه‌وره‌ترین سوودمه‌ند له‌هه‌رچی چالاکتربوونه‌وه‌ی ئیسلامی سیاسی‌و گروپه فه‌نده‌مێنتالیزمه ئیسلامیه‌کانی جیهانی عه‌ره‌بی‌و ناوچه‌که، ده‌وڵه‌تانی بۆرژوایی ڕۆژئاوایین، زه‌ره‌رمه‌ندی گه‌وره‌ش جه‌ماوه‌ری فراوانی خه‌ڵکه. چونکه‌لێره‌وه‌یه که‌ئه‌توانن چینی کرێکارو ڕه‌نجده‌رو زه‌حمه‌تکێشی ئه‌م کۆمه‌ڵگا پڕهێزانه، پڕ له‌توانای گه‌نج‌و لاوه‌ی ووڵاتانی ناوچه‌که ناچارکه‌ن مل ڕاکێشن بۆ ڕژێمه‌سه‌رمایه‌داریه‌کانی چه‌شنی بن عه‌لی‌و حوسنی موباره‌ک‌و قه‌زافی هه‌تا هێزی کاری بێئه‌وپه‌ڕی هه‌رزانی کرێکاران دابین که‌ن بۆ خستنه‌گه‌ڕی سه‌رمایه‌کانیان.\nسه‌رمایه‌داری جیهانی پێویستی حه‌یاتی هه‌یه‌به‌بوونی چینی کرێکارێکی خامۆش‌له‌جوگرافیایه‌کی گه‌وره‌ی وه‌کو جیهانی عه‌ره‌بی‌و خۆره‌ڵاتی ناوین، هه‌تا هه‌رزانترین هێزی کار بۆ سه‌رمایه‌دابین بکات. له‌م ڕوه‌وه‌ئیسلام وه‌ڕژێمه‌کۆنه‌په‌رسته ئیسلامیه‌کان چاکترین ئامرازن بۆ گێژکردن‌و فریودانی کۆمه‌ڵانی چینی کرێکارو خه‌ڵکی زه‌حمه‌تکێش تا مل ڕاکێشن بۆ کاری به‌کرێ‌و ژیانێکی کوله‌مه‌رگی‌و سه‌عاتکاری درێژو کرێی که‌م. ئه‌مه‌ش به‌واتای مه‌رگی شێنه‌یی نه‌وه‌دوای نه‌وه‌ی خه‌ڵکی ناوچه‌که له‌ژێر چه‌وسانه‌وه‌و سته‌مگه‌ریی سه‌رمایه‌داریدا.\nمن واتێده‌گه‌م، ئه‌م شۆڕشانه‌ی ناوچه‌که‌ی گرتۆته‌وه، نه‌ک هه‌ر جوگرافیای سیاسی باکوری ئه‌فریقاو خۆره‌ڵاتی ناوین ئه‌گۆڕێت، به‌ڵکو باڵانسی سیاسی‌و هاوکێشه‌ی جووڵانه‌وه‌کۆمه‌ڵایه‌تیه‌کانیش له‌به‌رژه‌وه‌ندی خه‌ڵک‌و ئازادیخوازی‌و یه‌کسانی‌و عه‌داله‌تی کۆمه‌ڵایه‌تی زۆر ده‌باته پێشه‌وه‌و هێز هاوسه‌نگی جیهانیش تا بگات به‌جوگرافیای سیاسیه‌که‌ی ده‌گۆڕێت. سه‌ره‌نجام ئاکامی ئه‌م شۆڕشانه‌ی ناوچه‌که‌به هه‌ر بارێکدا بڕوات، ڕێزو حورمه‌تی تاک‌و به‌ها مرۆییه‌کان گه‌وره‌ترو فراوانتر ئه‌بنه‌وه. وه‌به‌سته‌ڵه‌کی فکرو ئایدیۆلۆژیا کۆنه‌کان ئه‌توێنێته‌وه‌و ڕووناکی هه‌تاوێکی زۆرتر تیشک داوێژێت بۆ سه‌ر ژیانی خه‌ڵکی ناوچه‌که‌ش‌و جیهانیش.\nنوچەنێت/ کوردستان و زیاتر بەرفرەوان بونی ئاستی جەماوەری پارتە ئیسلامیەکان چۆن هەڵدەسەنگێنیت؟ خۆ ناکرێ بڵێین روو لەگەشە سەندن نین، چونکە هەڵبژاردنەکان دیاری خست، کە ئەو پارتانە خاوەنی پێگەو جەماوەرن و بەرەو فرەوانیش چوون؟\nحه‌مه‌غه‌فور: من پێم وایه‌کوردستانیش له‌و قاعیده‌یه‌به‌ده‌ر نیه‌که‌من له‌وه‌ڵامی پرسیاره‌کانی پێشوودا باسم کردووه. به‌ڵام به‌ویژدانه‌وه ئه‌گه‌ر ته‌ماشای ڕه‌وشی 20 بیست ساڵی ڕابردووی کوردستان بکه‌ین به‌م ساتانه شه‌وه‌که‌ڕاپه‌ڕین به‌شێکی گه‌وره‌ی کوردستانی گرتۆته‌وه، ئیسلامیه‌کان‌و حزبه‌کانیان زیاتر وه‌کو کارتی گوشار به‌کارهێنراون، چی له‌ناوخۆی کوردستاندا له‌لایه‌ن پارتی‌و یه‌کێتیه‌وه، وه‌چی له‌ده‌ره‌وه‌ی کوردستان‌و له‌لایه‌ن ده‌وڵه‌تانی ئێران، تورکیا، سعودیه‌و سوریاو..هتده‌وه. وه‌پێموابێت ڕۆشنه‌که‌بۆ خۆڵکردنه‌چاوی خه‌ڵکی ئه‌و دوو حزبه‌کوردیه ئیسلامیه‌کانیان له‌حکومه‌ته‌کانیاندا به‌شداری پێئه‌کردن، که‌گوایا حکومه‌تی بنکه‌فراوانیان هه‌یه. یاخود له‌ژێر گوشاری دوڵه‌تانی ناوچه‌که‌دا ملیان ئه‌دا به‌ڕه‌سمیه‌ت پێدانیان له‌کوردستاندا. چونکه به‌دوای کاره‌ساتی خێڵی حه‌مه‌دا، ئه‌گه‌ر پارتی‌و یه‌کێتی ڕێگایان به‌خه‌ڵکی کوردستان بدایه، له‌کوردستان ڕه‌وته‌ئیسلامیه‌کان وه‌ده‌رئه‌نران. چونکه‌ئه‌وان به‌شێوازی تاڵیبان شه‌ریعه‌تی ئیسلامیان جێبه‌جێئه‌کرد له‌و ناوچانه‌ی ده‌ستیان تیا ئه‌ڕۆیشت.\nئێستاش ئه‌گه‌ر ڕاپه‌ڕینی جه‌ماوه‌ری خه‌ڵکی کوردستان ئاراسته‌ی دروستی خۆی بگرێته‌به‌ر، من بڕواناکه‌م کوردستانی ئێمه، که‌کۆمه‌ڵگایه‌کی مۆدێرن‌و سکۆلاریزم خوازو عه‌داله‌تخوازو یه‌کسانیخوازه‌و هه‌ر ئێستا به‌دروشم‌و داواکاریه‌کانی خۆپیشاندانه‌کان‌و خه‌ڵکی شۆڕشگێڕه‌وه به‌باشی ده‌بینرێت، جێگای ته‌راتێنی ڕه‌وته‌ئیسلامیه‌کانی تیدا بمێنێته‌وه. چونکه ئه‌و ڕه‌وتانه‌سه‌لماندویانه که‌ئاراسته‌ی سیاسه‌تیان‌و به‌رنامه‌یان ڕووی له‌هێنانه‌سه‌رکاری ڕژێمێکی ئیسلامی وایه که‌شه‌ریعه‌تی ئیسلامی ته‌تبیق بکات، خه‌ڵکی کوردستانیس هاوچه‌رخین‌و ئه‌وه‌یان ناوێت. به‌تایبه‌تی دوای کاره‌ساتی 17شوبات حزبه ئیسلامیه‌کان به‌رگریان له‌ده‌سه‌ڵات کردو خۆپیشانده‌رانیان به‌تێکده‌رو ئاژاوه‌گێڕ ناوبرد، هه‌روه‌کو نه‌وشیروان مسته‌فاش هه‌مان هه‌ڵویستی هه‌بوو. ئێستا که‌خۆپیشاندانه‌کان گوڕوتینی زیاتری وه‌رگرتووه‌و ئامانج‌و دروشمه‌کانی له‌داخوازیه‌کانی گۆڕان‌و ئیسلامیه‌کان ڕادیکاڵ ترو به‌و لاوه‌تره، بۆیه‌ناچاربوون شوێنی که‌ون بۆ ئه‌وه‌ی مۆرکی خۆیانی لێبده‌ن.\nبه‌باوه‌ڕی من ڕه‌وته ئیسلامیه‌کانی کوردستان، له‌پاڵ ده‌سه‌ڵاتدارێتی گه‌نده‌ڵ‌و میلیشیایی‌و عه‌شیره‌یی پارتی‌و یه‌کێتیدا پێگه‌ی جه‌ماوه‌ریان بۆ ڕه‌خسێنراوه، وه‌وه‌کو گورگه‌که‌ی هه‌یاسی خاس به‌ده‌ستیانه‌وه‌گرتوون هه‌تا له‌بڕگه‌ی هه‌ستیاردا چنگ‌و ددانی دڕنده‌یی ئیسلامیه‌کانمان نیشان بده‌ن بۆ ئه‌وه‌ی خه‌ڵکی سته‌م لێچووی کوردستان مل بده‌ن به ده‌سه‌ڵاتی تاڵانچی‌و گه‌نده‌ڵی ئه‌وان.\nئێستا هه‌موومان شاهیدین که‌ڕاپه‌ڕینی خه‌ڵکی کوردستان له‌به‌رامبه‌ر به‌ئه‌زموونی ده‌سه‌ڵاتی کوردی به‌ئیسلامیه‌کانیشه‌وه‌هاتونه‌ته‌مه‌یدان. هاتوون هه‌تا ده‌ورو دوکانی کۆن هه‌ڵپێچن‌و کۆمه‌ڵگایه‌کی باشترو ژیانێکی باشترو سیسته‌مێکی ده‌سه‌ڵاتداری باشتر بهێننه‌ئاراوه. ئه‌گه‌ر سه‌رنج بده‌ن ئیسلامیه‌کانی کوردستان تا دوێنێ بوو له‌پاڵ ده‌سه‌ڵاتی پارتی‌و یه‌کێتیدا باسی ئه‌زموونه‌که‌یان ده‌کرد بۆ خه‌ڵکی بۆ ئه‌وه‌ی مووچه‌و بودجه‌ی خۆیان وه‌رگرن، ئێستاش که‌ئه‌زموونه‌که‌که‌وتۆته‌مه‌ترسیه‌وه، خۆیان داوه‌ته‌پاڵ ڕاپه‌ڕینی خه‌ڵکی کوردستان بۆ ئه‌وه‌ی له‌سبه‌ینێدا جێگا پێیه‌کیان هه‌بێت. ئه‌م ڕه‌وته ئیسلامیانه گه‌لێک زیاتر له‌ده‌سه‌ڵاتی عه‌شیره‌یی‌و گه‌نده‌ڵی پارتی‌و یه‌کێتی نامۆن به‌ژیان‌و چاره‌نوس‌و چاوه‌روانیه‌کانی خه‌ڵکی کوردستان. من واتێده‌گه‌م ڕاپه‌ڕینی جه‌ماوه‌ری کوردستان پێویسته ووشیار بێت‌و ڕیزی خۆی له‌ڕه‌وته‌ئیسلامیه‌کان جیبکاته‌وه. چونکه‌ئه‌مانه‌خاڵی لاوازی کۆمه‌ڵگای کوردین‌و سه‌رچه‌شمه‌ی ده‌ستێوه‌ردانی ده‌وڵه‌تانی ناوچه‌که‌شن له‌ناوخۆی کوردستاندا. به‌م پێیه‌هۆکاری گه‌وره‌بوونی ئه‌گه‌ری ده‌ستێوه‌ردانی ده‌وڵه‌تانی ناوچه‌ش ئه‌م ڕه‌وته‌ئیسلامیانه‌ن.\nحه‌مه‌غەفور،ساڵی 1963 له‌شارۆچکه‌ی پێنجوێن له‌دایک بووە.\nساڵی 1976 بووەتە‌ئه‌ندامی کۆمه‌ڵه‌ی ڕه‌نجده‌رانی کوردستان له‌ڕیزی ڕکخستنی شارۆچکه‌ی پێنجوێن.\nساڵی 1978 وازی هێناوە چووەتە ڕیزی ڕێکخستنه‌کانی ڕێکخراوی کارگه‌رانه‌وه.\nوەک خۆی دەڵێت” دوای په‌ره‌سه‌ندنی ململانێی ڕه‌وتی کۆمۆنیستی‌و ئاراسته‌ی ناسیونال-پۆپۆلیستی ناو کارگه‌ران من چوومه‌ڕیزی ڕه‌وتی کۆمۆنیسته‌وه‌هه‌تا دامه‌زراندنی حیزبی کۆمۆیستی کرێکاری عێراق. درێژه‌م به‌کاری سیاسی‌و حیزبی دا هه‌تا دامه‌زراندنی حیزبی کۆمۆنیستی کرێکاری کوردستان. له‌گه‌ڵ پێکهاتنی حیزبی کۆمۆنیستی کرێکاری کوردستانیشدا وه‌کو ئه‌ندامێکی ئه‌و حیزبه‌ده‌سبه‌کار بووم. ئێستاش نوێنه‌ری حکک کوردستانم له‌هۆڵه‌ندا”.\nساڵی 991. به‌شداری خۆپیشاندانی به‌هاری ساڵی 1979 شارۆچکه‌ی پێنجوێنی کردووه‌له‌دژی ڕژێمی به‌عس.\nله‌ساڵی 983. له‌ڕێگای ڕێکخستنه‌کانی ڕه‌وتی کۆمینسته‌وه‌له‌شاری هه‌ڵه‌بجه‌به‌شداری خۆپیشاندانی شاری هه‌ڵه‌بجه‌ی.\nبۆخۆی دەڵێت” ساڵی 987. ساڵی 988 به‌ڕێکه‌وتێکی سه‌رسوڕهێنه‌ر له‌کیمیابارانی شاری هه‌ڵه‌بجه‌دا ده‌ربازبووم به‌درێژایی ژیانی سیاسیم له‌که‌ناڵی ڕێکخستن‌و دیعایه‌و ته‌بلیغدا کارم کردووه. ئێستاش وه‌کو نووسه‌رو چاودێرێکی سیاسی ده‌سبه‌کارم. نووسینه‌کانم زۆرتر له(ئۆکتۆبه‌ر) بڵاوکراوه‌ی حیزبی کۆمۆنیستی کرێکاری کودستان بڵاو ئه‌که‌مه‌وه. له‌سه‌ر ڕووپه‌ڕی هه‌ندێک ماڵپه‌ڕی کوردیش دووباره‌نووسینه‌کانم بڵاوئه‌کرێته‌وه”.\nچووه‌ته‌ناو ژیانی هاوسه‌ریه‌وه‌و کچ‌و کوڕێکی هه‌یه‌و ئێستا دانیشتووی هۆڵه‌ندا شاری ئەم‌ستردامە.\nهەمو رۆژێک ٦ هەزار کچ لە وڵاتانی ئیسلامیدا خەتەنە دەکرێن!\tبازگەی تاسڵوجە رێگری لەژمارەیەك گەنجی چەمچەماڵ دەكات بچنە سلێمانی


ڕامیار محەمەد: وەزیفەی شیعر کاریگەری دانان یان گێڕانەوەی ئەزموون نییە، بەڵکوو هەستپێکردنە – Politic Press\nڕامیار محەمەد: وەزیفەی شیعر کاریگەری دانان یان گێڕانەوەی ئەزموون نییە، بەڵکوو هەستپێکردنە\nڕامیار محەمەد، خەڵکی سلێمانی، خوێندکار لە کۆلێژی زمانی ئینگلیزی/ بەشی وەرگێڕان. ئەمساڵ یەکەمین کۆچیرۆکی خۆی بە ناونیشانی (درزێک لە پشت سەرمەوەیە)چاپکردووە و لە ئایندەدا بەنیازی کاری دیکەیە، لەوانە شیعرەکانی.\nبەڕێوەبەری گشتی نووسین و دیزاینە لە کوردڕاوم.\nئەم دیدارە جەخت لەسەر تێڕوانینی دەکاتەوە لەبارەی چیرۆک و چیرۆکی کوردی بەگشتی.\nدیار لەتیف: بۆ ناساندنی چیرۆک باشترە بەوە دەست پێ بکەم، پێشەوای جیهانناسی مرۆڤ و کۆمەڵگە و ژیانە. بیرمەندان بە ئاوەز و چیرۆکنووسان بە کەرەستەی ئەندێشە دەست دەدەنە نەخشاندنی کەتوار و بەرجەستنەوەی. چیرۆک چووەتە ناو فەلسەفە و بەرەو ئاین چووە و سەرەوەتی ئاینە. بێ لە چیرۆک و شیعرییەت، ئاین دەکەوێتە بەر مەترسی کاریگەری دانەنانەوە. ئاین بە پاڵپشتی چیرۆک، پاڵنەری کاریگەردانانە لەسەر تاک و کۆ. کەواتە چیرۆک ستوونی پشتی ئاینە و ئاین بێ ئەو ستوونە کەمئەندام دەبێت. لەکاتێکدا ڕۆمان شووناسێکی سەرمایەداریانەی هەیە، هاوتای سینەمایە و دوانەیەکی لێک دانەبڕاون. ئەوەی چیرۆک بە نمرەی یەک و لەهەمانکاتدا شیعر بۆ مرۆڤ و بە مرۆڤی دەبەخشن، ڕۆمان پێی ناکرێت. چیرۆک و شیعر بابەتی باسکردن و وتنەوەن، دەقاودەق یان بە کەمێک پێش و پاشەوە، بەڵام ڕۆمان توانای ئەوەی نییە.\nڕۆژنامە و گۆڤار ڕۆڵی ڕۆشنکەرەوەی بەرچاویان لەسەرخستنی چیرۆکی کوردیدا گێڕاوە، گەر ڕۆژنامە و گۆڤار نەبان، زۆرینەی چیرۆکی کوردی نەدەهاتنە بەرهەم. چاپەمەنی گەشەی بە چیرۆکی کوردی دا، لە ئەگەری نائامادەیی ڕۆژنامە و گۆڤاردا جێی گومان نییە چیرۆکی کوردی درەنگترێک لەوادەی خۆی سەری هەڵدەدا. ستەمێک بەرامبەر وێژەمان کرابێت لە چاپ نەدانەوەی سەرجەم ئەو چیرۆکانەیە لە ڕۆژنامەگەری کۆنی کوردیدا هەن. چاپدانەوەی لەچەند بەرگێکدا لەژێر ڕەچاوی ڕێنووس و خاڵبەندی و ڕستەسازی ڕێزمانی کوردی، دەبێتە هۆکاری پتەوکردن و ڕێکخستنەوەی پەرشی لەئارابووی چیرۆکەکان، ڕیزکردنی بەپێی بەرواری ساڵی بڵاوکردنەوەی چیرۆکەکە و لە فەوتان ڕزگارکردنی سامانێک لە وێژەی کوردی.\nخاڵێکی زەق لە بەشێکی زۆری چیرۆکی پێشینمان ئاشکرایی و ڕاستەوخۆییە؛ بەر وتاردان و پەند و ئامۆژگاری دەکەوین، ئەوەش خەساری کوشندەیە، ئایا لادان لە ڕێڕەوی هونەریی لە پێناو گەیاندنی پەیامدا بووە؟ پەیام قووربانیپێدەری ڕەگەزە هونەرییەکە بووە، ئایا خێرایی لە گەیاندنی پەیامدا وێژە دەخاتە دۆخی پابەندبوونەوە؟\nبەشێوەیەکی گشتی کەمینەیەک چیرۆکنووسمان هەن، نەکەوتوونەتە ژێر هەژموونی مێگەلنووسییەوە. تەماشای مێژووی چیرۆکی پێشینمان بکەین دەبینین شاعیران ڕۆڵی بونیادنەریان لە دامەزراندن و جێگرکردنی ڕەگەزی چیرۆک لە وێژەی کوردیدا هەبووە، نموونەی وەک: ئەحمەد موختار ـ پیرەمێرد ـ فایەق زێوەر ـ ئێبراهیم ئەحمەد ـ و هتد. ئایا هۆکاری ئەمە بۆچی دەگەڕێنیتەوە؟ بابەتی تەنز لە چیرۆکی کوردی، دەکرێت سەرەتای چیرۆکە خەندەیییەکان بۆ چیرۆکنووسانی وەک: سەلامی شاعیرـ عەلادین سوجادی ـ حسێن حوزنی، بگەڕێندرێتەوە؟ تەنز وەک حاڵەت لە چیرۆکی هەریەک لەم چیرۆکنووسانە دەرکەوتەی هەبووە. بەڕێژەیەکی کەمیش بێت بەشدارییان لەم ڕەگەزەدا هەبووە. ئایا چیرۆکنووسانی پاش ڕاپەڕین توانیویانە تەنز لە چیرۆکدا بڕەنگێنن؟ ئایا چیرۆکی کوردی مافی بە نەخشاندنی ڕەگەزی تەنز داوە؟ گرنگی تەنز بۆ چیرۆک چییە؟.\nقۆناغی تازە شێوەی نوێی گوزارشتی لەگەڵ خۆی هێنا، لە کۆتاییەکانی سەدەی بیست جۆرێک لە وێژە سەری هەڵداوە بە ئەدەبی سەردیوار ناوزەد دەکرێت. ئەم تەرزە شێوە نوێیە پێرفۆرمانسە وێژەییە لە سەروەختی نا ئارامی و ناسەقامگیری مۆرکی خۆی دەسەپێنێت. چ لە شۆڕشەکان و چ لەخۆپێشاندانەکان سوودی زۆر لەم تەرزە وێژەییە وەردەگیرێت. ئەم تەرزە وێژەییە کە وێژەی سەر دیوارە، چووەتە ناو مەجازەوە. لەتۆڕی کۆمەڵایەتیدا شێوە دەربڕاوێک درووستبوو بەناوی هاشتاگ؛ هاشتاگ ڕستەیەک، یان کۆپلەیەکی چڕکراوی زمانەوانییە و خاوەن پەیامێکە. دەکرێت بە چرکانە چیرۆک بیناسێنین، چرکانە بە واتای چیرۆکی ڕستەیی و کورتیلە چیرۆک. پەیام زاڵترە لە هونەرکاری و لەهەمانکاتدا ڕووداو لەگەڵ گڕێچن ئامادەیی نییە. پێکداچوونەوەی نێوان ڕەگەزەکان و ئاوێتەبوونیان و کشانەوە و لق لێ بوونەوەی، وادەکات فۆرمی تازە بێتە سەرهەڵدان. ڕەهەندی مرۆڤدۆستی لە قۆناغی نوێی چیرۆکی کوردی و ڕەهەندی بەرگری لە قۆناغی کۆنی چیرۆکی کوردی ئامادەییان هەیە، چیرۆک پێش ڕەچاوکردنی ڕەهەندی مرۆڤدۆستی و بەرگری، پێویست دەکات هونەریی بێت. ئاخۆ شەقڵی چیرۆکی چیرۆکنووسانی پاش ڕاپەڕین و چیرۆکنووسانی دوای دوو هەزار و دە، لە چیدایە؟ ئایا جیاوازییەکان زۆرترێکن، یان لێکچوونەکان؟\nڕامیار محەمەد: سەرەتا دەبێ ئەو پرسیارە لەخۆمان بکەین، ئایا پەیام پێویستە هەبێ و زەڕورەتە؟ یاخود ئایا پەیام مەرجە هەبێ؟ لێرەوە پێم خۆشە بگەڕێمەوە سەر وەزیفەی ئەدەب بەگشتی و چیرۆک بەتایبەتی: ئێمە لە هەر سەردەمێکدا بین گێرانەوە پێز و قورسایی تایبەتی خۆی هەیە، لە هەموو کایەکانی تریش باشتر بەناو خەڵکدا بڵاو دەبێتەوە-هەرچەندە ئەمە ناکەمە پێوەر بۆ سەنگ و قورسایی ئەدەب- بەڵام کاریگەریی دانان باسدەکەم من.\nبەبڕوای من هەرگیز ئەوە مەرج نییە تۆ پەیامێکت پێبێت و بتەوێ بیگەیەنی لە کارێکی ئەدەبیدا، بەڵکو ئەدەب زێدەتر دروستکردنی واقعێکە لە کاردانەوەی واقعی دونیای ڕاستەقینەمان. من ئەوەش دەڵێم کە ئەدەب مەرج نییە هاوئاهەنگ بێت لەگەڵ واقیعدا، وەکوو زۆرێك دەیڵێن کە ئەدەب دونیایەکی خەیاڵییە بە بەکارهێنانی کەرەستەی واقعی.\nڕاستە، من دان بەوەدا دەنێم، نووسەر ئامانجێکی هەیە و قسەیەکی هەیە دەیەوێ بیگەیەنێت لە کارێکی ئەدەبیدا، بەڵام بیریشمان نەچێ کە ئەدەب زادەی هۆشمان نییە و زادەی (نەست)مانە، بۆیە زۆرجار کەسایەتی داهێنەر ئەو کەسەیە کە بیر لە ئیشەکەی ناکاتەوە و ناشزانێ چی نووسیوە، بەڵام سەیردەکات بووە بە داهێنەر. پاشان با بێمەوە سەر پرسیارە بنەڕەتییەکە، لادانی هونەریی دەکرێت بۆ گەیاندنی پەیام بێت، بەڵام ناتوانین ئەوەش وەلا بنێین کە مەرج نییە هەموو لادانێکی هونەریی، نووسەرەکەی بە دەستی ئەنقەست و بە ئاگاییەوە ئەنجامی دابێت. ڕەنگە ناخودئاگایەن ئەو کارەی کردبێت و بیریشی لێ نەکردبێتەوە، ڕەنگە ئەسڵەن لەخۆوە ئەو جۆرە ستایلەی نووسینی تایبەت بەخۆی داهێنابێت، لە هەمان کاتیشدا بۆتە هۆی گۆڕینی ڕێرەوی چیرۆک لە فەترەیەکی زەمەنی و مێژوویدا، لادانی هونەریی بە بڕوای من؛ دەبێ ئازادبێت لە کۆت و بەندی هۆش، ئەوکاتە لادانی هونەری دەکرێت کە نووسەر خۆی بێ ئاگا بێت لەوەی دەیکات، ناڵێم بێ ئاگا بێت لەوەی دەینووسێت، بەو واتایە بێئاگا بێت کە خەیاڵی خۆی ئازاد بکات، لەو ئانوساتەدا بیر لە هیچی تر نەکاتەوە جگە لەو کارەی بەردەستی.\nپەیام قووربانیپێدەری ڕەگەزە هونەرییەکە بووە، ئایا خێرایی لە گەیاندنی پەیامدا وێژە دەخاتە دۆخی پابەندبوونەوە؟\nڕامیار محەمەد: جۆری کارەکە لێرە ڕۆڵ دەبینێت، ڕەنگە کارێك وا بخوازێت دە لاپەڕە بێت و پەیامێکی قوڵیشی لە پشتی خۆی حەشاردابێت. چیرۆکی زۆر مینیماڵمان هەیە لە مێژوودا و قورسترین و بەپیزترین پەیامیشییان لە خۆیاندا هەڵگرتووە. نازانم ئاگاداری ئەو چیرۆکەی هێمینگوای هەیت کە یەکێکە لە کورتترین چیرۆکەکان ئەویش بریتییە لە (پێڵاوی منداڵ بۆ فرۆشتن، هەرگیز لەپێ نەکراوە.) بۆیە دەکرێ پەیام قورس بێت، دەکرێ بەهێز بێت تا ڕادەی دە چیرۆک، گەر بە مینیماڵترین شێوازیش نووسرابێت گرنگ نییە، ئەوە توانا و تەکنیک و زمان ڕۆڵ دەبینێت.\nبەشێوەیەکی گشتی کەمینەیەک چیرۆکنووسمان هەن، نەکەوتوونەتە ژێر هەژموونی مێگەلنووسییەوە!؟\nڕامیار محەمەد: شۆپنهاوەر دەڵێت: «ئەوەی بۆ گەمژەکان بنووسێت، دڵنیایە لەوەی خەڵكێکی زۆر لەخۆی کۆ دەکاتەوە». واتە بۆ ئەوەی بکەویتە ژێر ئەو هەژموونەوە ئاسانە، هیچ شتێکی پێویست نییە، دێیت و بە چەندین ڕێگا دەتوانیت وا بکەیت. پۆپۆلیستیانە نووسین ئاسانە، بەڵام نووسەر ناهێڵێتەوە، بەڵکوو زوو دەیکوژێ و لە گۆشەی کتێبخانەکان مردار دەبێتەوە. نالی هیچ نەیهێشتەوە خۆی خۆی هێشتەوە، نالی جیاواز دەینووسی، جیاواز لە هەموو هاونووسەرانی سەردەمی خۆی. بەڵام بەردەوام بوو، ڕەنج و ماندووبوونی زۆری دا و لە کاتی خۆیشیدا ڕەواجی نەبوو، بەڵام هێندەی نالی مایەوە کێ مایەوە؟ بیرمان نەچێت، نووسینی داهێنەرانە هەردەم نەیار و دوژمنی زۆرە، بەتایبەت لەناو خودی کایەکە خۆیدا، بۆ نموونە شاعیری داهێنەر شاعیری نەیاری خۆی زۆر توشدەبێتەوە، بەهەمان شێوە بۆ هەموو ڕەگەزەکانی دیکەش.\nڕامیار محەمەد: من وا خەریکی نووسینی وتارێکم بە ناونیشانی (چیرۆکاندن لە شیعرەکانی «ڕامیار مەحمود»دا). باسی ئەوەم بە قوڵی کردووە. راستە پرسیارەکەی تۆ ئەوە نییە، بەڵام هەستدەکەم جۆرە پەیوەندییەکی هەیە بە ناونیشانی وتارەکەمەوە.\nئێمە بەرلەوەی چیرۆکمان هەبووبێت شیعرمان هەبووە، لە ڕێگەی شیعرەوە نووسەر (ئاکتیڤ) دەتوانێت چیرۆکی زۆر بگێڕێتەوە، بەڵکوو دەتوانێت زۆر بە ئازادانەتر چیرۆکیش بگێڕێتەوە. لە شیعردا نووسەر ئازاد دەبێت لە هەموو پابەندبوون و کۆت و بەندێك، بەتایبەتی بە یەکێتی کات و شوێنەوە (بۆ کلاسیک)؛ لە شیعردا پشت بە کات نابەستێت، بەڵکوو زیاتر جەخت لەسەر وەسف دەکاتەوە.\nزمانی باوی نووسینیش لەو دەمەدا شیعر بووە وەک لە چیرۆک، ئەوان لەڕێی شیعرەوە چیرۆکی جیاوازمان بۆ دەگێڕنەوە. بە نموونە تەماشای شیعری (بە غەمزەی چاوی مەخموری)ی (تاهیر بەگی جاف)بکە! چ چیرۆکێک لە خۆ دەگرێت بە بێ ئەوەی پابەندی کات و شوێن بێت وەکوو چیرۆک، کەم تا زۆر هەمووشمان ئاگاداری چیرۆکی پشت ئەم شیعرەین بۆیە من باسی ناکەم. بەڵام دونیابینی شاعیرانی ئەودەم جیاوازی زۆر بووە، وە ڕووداوەکانی ئەو سەردەمانەش زۆر بوون. وە ئەوەش نکوڵی ناکرێت، کە هیچ شتێك ناتوانێت جێگەی پەخشان بگرێتەوە، چونکە جیاوازییەکی سەرەکی و گرنگ کە لە نێوان شیعر و پەخشاندا بکرێت ئەوەیە کە لە پەخشاندا -کە بە ئینگلیزی پێی دەگوترێت (prose)، کە جۆرەکانی گێرانەوە دەگرێتەوە لە ڕۆمان و چیرۆک- بە وێنەکردنی کارە هونەرییەکەیە لای خوێنەر (پاسیڤ) -کە دەشڵێم هونەری مەبەستم شیعرە لێرەدا کە ئەم قسەیە بۆ میوزیک و تابلۆ و سەرجەم کایە هونەرییەکانی تر ڕاستە- لەبری ئەوەی بیکاتە ئۆبجێکت، کە لە شیعردا پێچەوانەیە و لە شیعردا پارچەکە دەبێتە ئۆبجێکت. کەوایە کەلێنێك دروستبووە بۆ شاعیرانی ئەودەم کە ناتوانن کاریگەری بە باشی دابنێن لەسەر خەڵکی و کۆمەڵگا، چونکە بیرمان نەچێ وەزیفەی شیعر کاریگەری دانان نییە، گێڕانەوەی ئەزموون نییە، بەڵکوو هەستپێکردنە، لە غیابی ئەمەدا هەنگاوی دواتریان هاویشت ئەویش نووسینی چیرۆک بوو.\nبابەتی تەنز لە چیرۆکی کوردی، دەکرێت سەرەتای چیرۆکە خەندەیییەکان بۆ چیرۆکنووسانی وەک: سەلامی شاعیرـ عەلادین سوجادی ـ حسێن حوزنی، بگەڕێندرێتەوە؟ تەنز وەک حاڵەت لە چیرۆکی هەریەک لەم چیرۆکنووسانە دەرکەوتەی هەبووە. بەڕێژەیەکی کەمیش بێت بەشدارییان لەم ڕەگەزەدا هەبووە. ئایا چیرۆکنووسانی پاش ڕاپەڕین توانیویانە تەنز لە چیرۆکدا بڕەنگێنن؟ ئایا چیرۆکی کوردی مافی بە نەخشاندنی ڕەگەزی تەنز داوە؟ گرنگی تەنز بۆ چیرۆک چییە؟\nڕامیار محەمەد: نووسینی تەنزئامێز لە هەموو دونیادا خوێنەری تایبەت بەخۆی هەیە، خەڵکێکی زۆریش چێژی لێدەبینینن و بە تاسوقەوە دەیخوێننەوە یان تەماشای دەکەن. شتەکە گڵۆباڵە و تایبەت نییە بە کورد. وە بەڕاستی شێوازێکی تایبەتیشە. تیایدا نووسەر دەبێت بە زمانێک بێ ئەوەی خوێنەر جاڕس بکات پەیامە قوڵەکەی پێ بگەیەنێت، وە نابێت زیادەڕەویی لە تەنزدا بکرێت و ببێت بە قەشمەریات. بەڵام بە بڕوای من لە نووسینی تەنزئامێزدا، ڕاستە خوێنەرێکی زۆری هەیە، بەڵام تیایدا شتەکە جێنەڕاڵ دەبێتەوە گەر بزانی مەبەستم چییە، من حەزم بە کارێك نییە جێنەڕاڵ بێت. بەو مانایەی کە نووسینەکە دواجار تەنزگرتنە لە شتێك، نەك وەسفکردن یاخود شیتەڵکردنی خود. من باسی کارێك ناکەم لە دەرەوەی کولتووری خۆتبێت و بیخوێنیتەوە، چونکە زۆربەی جار نووسینە تەنزئامیزەکان گڵۆباڵ نابنەوە، تایبەت دەکرێنەوە بە کلتوورێكی دیاریکراو، لەوانەیە یەکێك بەشێوازێکی تەنزئامێزانە لەسەر حاڵی مرۆڤی مۆدێرنە و مرۆڤی ژێر هەژموونی کەپیتاڵیزم بنووسێت، ئەوەیان شتێکی دیکەیە. بە گشتی تەنز ژانرێکی جوانە و تایبەتمەندی خۆی هەیە.\nڕامیار محەمەد: سەردەمی نوێ پڕییەتی لە دیاردەی جۆراوجۆر و سەیر سەیر. مرۆڤ هەمیشە لە گەڕاندایە بۆ دۆزینەوەی سوچێک قوژبنێك کە تیایدا بتوانێ تۆزێك شتی تێدا بڵێت، هەموو کەسیش توانای هونەری نییە تا بتوانێت بەشێوازێکی هونەری گوزارشت لە حاڵی خۆی بکات، ڕەنگە بشتوانێت، بەڵام خۆی پێی نەزانێت.\nبەڵام، لەبری ئەوەی هونەرییانە ئەوە بکات، دێت و بە نووسینی سەر دیوار، پۆستێك، کۆمێنتێك…هتد. گوزارشت لە حاڵی خۆی دەکات. رەنگە کەسەکە کێشەی دەروونی هەبێت، ڕەنگە کێشەی ئازادی هەبێت بە مانا باوەکەی، ڕەنگە کێشەی خێزانیی هەبێت و دونیایەک کێشەی دیکە.\nئەم شێوازە لە دەربڕینەش وایکردووە هەموو کەس بتوانێت دەردە دڵ بکات، ئەو قسەیەی لە ناخی دایە بتوانێت دەری ببڕێت، زوڵمی ڕۆژگار و بێزاریی و نامۆیی خۆی لەو ڕێیەوە دەردەبڕێت. بەڵام ئەوەی کە تۆ باسی دەکەیت، واتە لە کاتی شۆڕش و خۆپیشاندان و ناڕەزایەتییەکان، نووسینی سەر دیوارەکان زۆر دەبێت، ئەمەیان مەسەلەیەکی ترە، ئەمەیان پێویستی بە فۆڕمێکی دیکە هەیە لە قسەکردن. ئەویش بۆ هاندانی کۆمەڵگایە، جا ئەوەش ئێستاکە وای لێهاتووە بە پۆستی سەر فەیسبووک دەکرێت. بۆیە شتەکان ئاکتی تێدا نییە ئێستا، دەبینین نووسینی سەر دیواریش کەمبۆتەوە، بگرە زۆریش کەمبۆتەوە. بەڵام لەبری ئەوە نووسینی سەر فەیسبوک زۆرە.\nسەبارەت بە هاشتاگیش، من بروام وایە ئەدەب بە تەنها تایبەت نییە بە پەیام، واتە من نازانم هاشتاگ کوێی دەچێتەوە ناو چیرۆک؟ چیرۆک پێویستی بەزۆر لایەنی هونەری و تەکنیکی هەیە کە دەبێت تیایدا ئەنجام بدرێت. لە هاشتاگدا دەڵێن (کوانێ موچە؟) ئەمە گێڕانەوەی تێدا نییە، بەشێوەیەکی ناڕاستەوخۆش بێت تێیدا نییە، بەڵكو پەیامێکی تێدایە، ئەویش ئەوەیە (موچەکەمان بدەن). لە کاتێکدا وەزیفەی چیرۆک زۆر لەوە گەورەترە، وەزیفەی گێڕانەوە زۆر لەوە گەورەترە. پاشانیش ئەم قسەیەی کە دەکرێت و دەڵێن (زمان چڕیی، چڕیی زمان) نازانم لە کوێوە دەکرێت! زمان ئەسڵەن خۆی چییە! ئاخر ڕوانگەی زمانەوانی زۆر لەوە قورسترە لەوەدا کۆبکرێتەوە، ئێمە پێویستمان بەوەیە بزانین لە ئەدەبدا چۆن قسە لەسەر زمان کراوە پێشتر، چۆن هەڵسەنگاندنی زمانەوانی بۆ کارێك کراوە!\nکاریگەربوونی چیرۆکنووسە لاوەکان بە چیرۆکنووسە کۆنەکان و ئەوانەی پێش ٢٠٠٠، وایکردووە کە شەقڵی چیرۆکی کوردی بە روونی دیار نەبێت چییە! واتە چیرۆکی پاش ٢٠١٠ من وای نابینم، بەرجەستەی فەترەیەکی زەمەنی دیاریکراو بکات؛ من وایدەبینم جوینەوەی هەمان بابەتە کۆنەکانن و تا رادەیەکی زۆر بەهەمان شێواز دەیانبینم. لە چیرۆکی نوێدا و وەکوو تۆ پرسیوتە پاش ٢٠١٠، من هەوڵێکی جیدیم نەدیوە! من بەداخەوەم وادەڵێم، هۆکاری ئەمەش زۆرە، بەشێکی بۆ نوخبەی ڕۆشنبیری خۆی دەگەڕێتەوە، بەشێکی دیکەی دەگەڕێتەوە بۆ خودی چیرۆکنووس خۆی.\nبە بروای من، گەر بێت و کۆمەڵێک بیانەوێ، پاشی سی ساڵی دیکە، بزانن شەقڵی چیرۆکی کوردی لە فەترەی ٢٠١٠-٢٠٢٠ چی بووە، تووشی سەرلێشێواوییەکی تەواو دەبن، چونکە هەریەکەی بەشێوازێک دەنووسێت، واتە خاوەنی شەقڵێکی تایبەت نییە. ئەوەتا خەریکە ئەم دیاردەیەش هەروا بەردەوام دەبێت. یەکێك لە هۆکارەکانی دیکەش، بریتییە لە نوێنەبوونەوەی چیرۆکنووس و ڕۆماننووسە کۆنەکانمان و بەتایبەت ئەوانەی پاش ڕاپەڕین. دووبارە و سێبارە و دە بارە هەر هەمان شت دەنووسن و دەنووسنەوە، لە کاتێکدا دەبێت بەرەوپێش بچن و شتێکی نوێ بهێننە ئاراوە، بە نموونە نووسینێك بنووسن کە گوزارشت لە گەنجێکی بیست ساڵی کوردی سەدەی بیستویەک بکات، بەڵام ئاخۆ ئەوان هەر بەڕاست ئەوە دەکەن؟ خاڵە جەوهەرییەکە ئەوەیە. ئەوان بۆ ئەوە ناکەن؟ هیوادارم منیش وەڵامێکم بۆ ئەوە دەسبکەوێت.\nبابانەکان سلێمانییان درووست کرد یان سلێمانی ئەوانی درووست کرد؟\nلە ساڵی دووەمی ڕۆژی سینەمای کوردی چەندین چالاکی بەڕێوەدەچن\nگروپی سولی ئۆن لە سلێمانی پڕۆژەیەکی نوێ نمایش دەکات\nتێکۆشەر خالید کۆمەڵەچیرۆکی ئاسمانی سوور-ی بڵاو کردەوە\nرۆژی پێنجشەممە مەراسیمی دابەشکردنی خەڵاتی نووسیار بۆ کتێبی یەکەمی ٢٠٢٠ بەڕێوەدەچێت


شانۆگەری هەڵبژاردن لە کوردستان لە فەزای ئەمنیەتی بەڕێوە دەچێ\n19:49 - 29 بانەمەڕ 2717\nکوردستان میدیا: بەهۆی ترسی ڕێژیم لە ئەگەری ڕوودانی حاڵەتی نائاسایی، هێزێکی زۆری بەکرێگیراو و پاسدار لە شارەکانی کوردستاندا بلاوەیان پێکراوە.\nبەپیی هەواڵی گەیشتوو بە ماڵپەڕی کوردستان میدیا، لە زۆربەی شارەکانی کوردستاندا لەگەلڵ ئەوەیکە فەزای هەڵبژاردنەکان سارد و سڕن، ڕێژیم هێزی چەکدار و لیباس شەخسی خۆیشی خزاندۆتە شوێنە سەرەکییەکانی شارەکان و کەشێکی ئەمنیەتی تووندی گرتۆتە بەر.\nبەپێی زانیارییەکان بارودۆخی نێو شاری سه‌قز نائاساییە و هه‌ڵبژاردن تا کاتی ئامادەکردنی ئەم هەواڵە سار‌د و سڕه؛ زۆرێك له دووكان و بازاڕه‌كان له‌م كاته‌دا داخراون ئه‌مهش له حاڵێكدایه كه به‌یانیانی ڕۆژی هەینی شاری سه‌قز گه‌لێك قه‌ره‌باڵغییەکی تایبەت بە بازاڕەکانی ئەم شارەوە دیار بوون، به‌ڵام ئه‌مڕۆ ته‌واو جیاوازه‌و زۆرێك له خه‌ڵك روویان كردۆته سه‌یرانگاكان‌و زۆرێك له بنكه‌كانی ده‌نگدان سارد‌و چۆڵه و رێژیم به بلیندگۆ كه‌وتۆته گه‌ڕه‌ك و شه‌قامه‌كان و لە خه‌ڵك ده‌پاڕێته‌وه بێن ده‌نگ بده‌ن.\nهەواڵنێری ماڵپەڕی کوردستان میدیا هەروەها ڕایگەیاندووە له‌و بنكانه‌ش كه هه‌ندێك له خه‌ڵك به‌شدارن به‌هۆی ئه‌وه‌یه كه رێژیم له هه‌ڵبژاردنی ئه‌مجاره‌دا به هه‌ر كاندیدێك ١٠٠ ملیۆن تمه‌نی قه‌رزی درێژ ماوه و بێ‌سوود و كه‌م سوودی داوه تا بتوانێ سه‌رنجی خه‌ڵك راكێشێ و خه‌ڵكی زیاتر خۆیان كاندید بكه‌ن و خه‌ڵك بكێشنه سەر سندووقه‌كانی ده‌نگدان و هه‌ندێك خه‌ڵكی به دژی یه‌ك داوه بۆ ئه‌وه زیاتر ده‌نگ بده‌ن.\nلەلایەکی دیکەوە هەواڵنێرمان لە حاجی لەکی بۆکان پێی ڕاگەیاندووین بنكه‌ی هه‌ڵبژاردن له گوندی حاجی له‌كی ناوچه‌ی چۆمی مه‌جیدخان سارد و سڕه و خه‌ڵكێكی زۆر كه‌م كه به قامكه‌مانی ده‌ست ده‌ژمێردرێن به‌شداریان كردوو‌ه و له ترسدا ٢ بەکرێگیراویش به چه‌كه‌وه له به‌رده‌م بنكه‌كه راوه‌ستاون و نیگابانی له‌و بنكه ده‌ده‌ن.\nهەر لە درێژەی ئەم ڕاپۆرتەدا هاتووە جاددەی کێوە ڕەش زۆر شلوقە ئەمەش بەهۆی چوونی خەڵک بۆ سەیرانگاکان و دوور کەوتنەوە لە شارەکانە کە بە هێزە سەربازییەکانی ڕێژیم تەنراوە.\nهەروەها لە شاری مەریوانیشەوە هەواڵمان پی گەیشتووە کە سەرباری وادە و بەڵێنییەکانی ڕێژیم و کاندیداتۆرەکان و تەنانەت لە هەندێک شوێندا هەڕەشە کردن لە خەڵک، هاووڵاتییانی ئەم شارە ئامادە نەبوون بەشداری شانۆگەرییەکە بن و سارد و سڕی بە بنکەکانی دەنگدان لەم شارەشەوە دەبیندرێ.


ڤیدیۆ: خانمه هونه‌رمه‌ند ئه‌مه‌ل سه‌عید كورده داواكاریه‌ك له خانمه هونه‌رمه‌نده‌كان ده‌كات\n282 جار خوێندراوەتەوە کات09:33 بەروار05-11-2019\nخانمه هونه‌رمه‌ند ئه‌مه‌ل سه‌عید كورده له ڤیدیۆیه‌كدا كه له كه‌ناڵی تایبه‌تی خۆی له یوتیبوب بڵاویكردۆته‌وه داوا له‌و خانمانه ده‌كات كه ده‌یانه‌وێت ببنه هونه‌رمه‌ند و گۆرانی بڵێن جوانكاری و فیله‌ر و بۆتۆكس زۆر كه‌م ئه‌نجامی بده‌ن و ئه‌گه‌ر نه‌یكه‌ن زۆر باشتره.\nئه‌م خانمه ده‌ڵێت" ئه‌گه‌ر تۆ ئه‌ستێره‌ی پرشنگداربه چونكه جوانكاری كار له ده‌نگ ده‌كات و گۆرانیش پێویستی به جوڵه‌ی ماسولكه‌كانی ڕوخسار هه‌یه كه به‌كاربێت، ئه‌وانه‌ش كه جوانكاریان كردوه و لوتیان بچوك كردۆته‌وه ئه‌وه كێشه‌ی هه‌ناسه‌دانیان بۆ دروست ده‌بێت و كاتێك بۆتۆكس بۆ ڕێككردنه‌وه‌ی ناوچه‌وان به‌كارده‌هێنن ئه‌وه ماسولكه‌كانی ناوچه‌وانیان ده‌گیرێت و به‌هۆیه‌وه ناتوانن باش گۆرانی بڵێن و له‌جیاتی ئه‌وه باشتره ڕاهێنان به ماسولكه‌كانی ڕوخساریان بكه‌ن و ببنه مامۆستا و هاوكاری خۆیان"\nله كۆتایدا ئه‌م خانمه داوا ده‌كات خانمان هه‌وڵی چاككردنی ده‌نگیان بكه‌نن نه‌ك زیاد له پێویست جوانكاری بكه‌ن چونكه جوانكاری كار له تۆنی ده‌نگ ده‌كات.\nئه‌مه‌ل سه‌عید كورده یه‌كێكه له خانمه گۆرانیبێژه‌كانی باشووری كوردستان و ئێستا له به‌ریتانیا ده‌ژی و ڤیدیۆی ڕونكردنه‌وه‌ی ڕاهێنانی تایبه‌ت بۆ ئه‌و كه‌سانه بڵاوده‌كه‌نه‌وه كه ده‌یانه‌وێت ببن به گۆرانیبێژ.


تایبەت؛ ئاشکراکردنی تۆڕی قاچاخی مرۆڤ بۆ بنکەکانی پەکەکە – پەژاک لەلایەن کاوە سەقزیەوە/1 - چاودێری مافی مرۆڤی کوردستانی ئێران\n۱ ساڵ پێش\nچاودێری مافی مرۆڤی کوردستانی ئێران، لەبەهاری 1399 و هاوکات لەگەڵ تەشەنەی کڕۆنا لەناوچەکە و جیهاندا و بەپێی ئەو زانیاریانەی دەستی کەوتن و هەروەها راپۆرتە خۆجێیەکان و گەلێریەکان بۆ پەیامنێرەکەمان، ئاگاداربووینەوە کە رەهەندی قووڵی کارەساتێکی مرۆیی و ئاسایشی لەناوچە کوردنشینەکانی ئێڕان روو دەدات. بەمجۆرە بووو کە باندێکی تاوان ئەنجامدەر سەر بە پەکەکە و پەژاک تۆڕێکی لێکئاڵاو و ترسناکیان بۆ رفاندن و فریوو گواستنەوەی گەنجان و منداڵانی ئێرانی بەگرنگی دان بە منداڵانی کورد بەڕێوەدەبات. یەکێک لەو کەسانە کە لەناوەندی ئەم باندە تێرۆریستیەدا بوو کەسێکە بەنێوی کاوە سەقزی. ئەو لەڕێگای هەڵخەڵەتاندن و فریوی گەنجان و منداڵان، زەمینەی گواستنەوەیان بۆ بنکەکانی پەژاک دەرەخسێنێت. چاودێر لەبەهاری 1399 راپۆرتی دا کە بنکەکانی پەژاک لەزستانی 1398 کارەساتێکی مرۆیی گەورەیان بە خۆیانەوە بینیوە. چوونکە سەرماوەزی 1398 نێزیکی 15 گەنجی کورد چ کچ و کۆڕ لەلایەن کەسێکەوە بە نێوی کاوە سەقزی لەرێگای دانی زانیاری هەڵە و دەستکاری کراو لەبارەی سەفەر بۆ ئەورووپا و خوێندن لەوڵاتانی ئەورووپی و ئیش کردن لەهەرێمی کوردستان فریویان خواردووە و گواستراونەتەوە بۆ هەرێم. بەڵام کە گەیشتوونەتە ئەوێ زانیویانە کە بەڵێنەکان بۆ ئەورووپا و ئیشی پڕداهات لەهەرێم درۆ بووە. تیمەکەی کاوە سەقزی و کەسانی پەیوەندیدار لەگەڵ ئەم کەسە لە پێنجوێن و بۆ گرووپی پەژاک هێز دابین دەکەن. گەنجانی ئێڕانی لەمەرجی زۆر خراپ و ناتەندروست و ئەویش لەم سەردەمی کڕۆنایەدا لەناوچەی ناسراو بە ئاسۆس و زاخۆ دەهێڵنەوە تا زەمینەی گواستنەوەیان بۆ بنکەی پەژاک بڕەخسێت. بڕیار بوو کە ئەم کەسانە کە گوازرانەوە بۆ بنکەکانی پەژاک پەروەردەی سەربازی و ئایدیۆلۆژیک ببینن. لەگەڵ گەیشتنی وەرزی سەرما، گەنجانی بێ تاوان لەبەفرانباری 1398 لەیەکێک لەئەشکەوتەکانی پەژاک پەروەردەیان دەست پێکرد. لەم نێوەندەدا ماڵباتەکان زۆر نیگەران بوون کەهیچ زانیاریەکیان لە چارەنووسی منداڵەکانیان نییە. چاودێر لەسەر بنەمای زانیاریە بڕو پێکراوەکان زانی کە بەهۆی نەبوونی ئاسایش لەبنکەکانی پەژاک واتە ئەشکەوت دەسکردەکان و ناسرووشتییەکان و هەروەها بە هۆی بارینی بەفری زۆرەوە لەزستانی 1398 هەندێک لە گەنجانە بەداخەوە لەبنکە ژێڕزەوینیەکاندا بوونەتە ژێرەوە و بەشیمانەی زۆر کوژراون و ئێستا هیچ زانیاریەک لەبارەیانەوە لەبەردەست نییە.\nچاودێر بەلەبەرچاوگرتنی کارنامەی رەشی پەژاک، رایگەیاند کە پەژاک دەیەوێت ئەم زیانەی خۆی بشارێتەوە و یا درەنگ رایانبگەینێت. ئارمانج لەم کارەش ئەوەیە کە ئەم کەسانە دواتر وەک کوژراوی شەڕ پەکەکە لەشەڕ لەگەڵ تورکیا رابگەیندرێن و بەرپرسیارتی خۆیان لەرفاندن و هەڵخەڵەتاندنی ئەم گەنجانە و مردنیان بشارنەوە. بەداخەوە پێش بینی چاودێر زۆر راست بوون. ئەسرین محەمەدی لەنێو ئەم منداڵانەدا بوو. ئەو کاتێک کە هەڵات لەپشتەوە تەقەی لێکرا. هێشتا هەواڵێک لەبنیامین فەرەج زادە و ناسر عەلیزادە لەبەردەست نییە. هەموو ئەم منداڵانە لەلایەن باندی کاوەی سەقزیەوە رفێندراون. پەژاک و پەکەکە دەڵێت کە ئەم منداڵانە لەشەڕ لەگەڵ تورکیا کوژراون. بەڵام راستییەکە ئەوەیە کە لەنێو ئەشکەوتەکە بوونە ژێرەوە و یا کاتی هەڵاتن کوژراون. پەژاک و پەکەکە ئەم دوایانە هەواڵی کوژرانی ئەندامە ئێرانییەکانیان درەنگ رادەگەینن.\nکاوە سەقزی؛ تاوانباری نێودەوڵەتی\nکەسێک بەنێوی کاوە سەقزی هەر ئەو کەسەیە کە بە پێی زانیاریەکانی ئێمە لەسەرماوەزی 1398 نێزیکەی 15 گەنجی کچ و کۆڕی بەداینی زانیاری هەڵە و تێکدەرانە لەبارەی سەفەر بۆ ئەورووپا و خوێندن لەوڵاتانی ئەرووپایی و ئیش کردن لەهەرێمی کوردستانی ئێراق، هەڵخەڵەتاندووە و گواستووەتەوە بۆهەرێمی کوردستان.\nکاوە سەقزی هەروەها درێژەی بەم کردەوە پیسانەی دەدا. ئەو هێشتا خەریکی هەڵخەڵەتاندن و رفاندنی ئێرانیەکانە و دەزگا دەوڵەتییەکانی ئێران دەبێت لەمبارەوە و بەمەبەستی بەرەنگاربوونەوە لەگەڵی و هەروەها رادەست کردنەوەی بە ئێران بۆ سزادان هەوڵ بدەن. کاوە سەقزی کەنازناویەتی لەنێو پەژاک لەم ساڵانەدا گەنجان و لاوان و لەوە ناخۆشتر مندالانێکی زۆری لەنێوان هاوڵاتیانی کوردی ئێڕانی بە زۆر و هەڕەشە و هەڵخەڵەتاندن لەژێر ناوی ئیش و خوێندن و یا کۆچ کردن بۆ ئەورووپا بردووتە کوردستانی ئێراق و دواتر هەموو بەڵگەکانی لێوەرگرتوون و پارەی نەخت و کەلوپەلەکانیان وەک مۆبایل و جا رادەستی ملیشیاکانی پەژاکی داون. دوای ئەمە کەسێک نەیتوانیوە لەگەڵ ئەم منداڵ و لاوانەدا پەیوەندی دابنێت.\nئەم دوایانە نموونەی دەنگی و رەنگیمان پێ گەیشتووە کە پیشان دەدات ئەم تاوانبار نێوەدەوڵەتییە هێشتاش خەریکی رفاندن و هاندانی کەسانە بۆ تەڤلی بوون. لەراستیدا کاوە سەقزی سەرکردی ئەم گرووپەیە بۆ گەیاندنی ئەندامانی ئێرانی بۆ نێو پەژاک. ئەم کەسە تاکەکان هەڵدەخەڵەتێنێ و یا هانیان دەدا کە تەڤلی پەژاک بن. کەسێک بەناوی سەعید چەتەکانی لەتێلگرام بۆ پەیامنێری چاودێر هەناردووە کە پیشان دەدا کاوە سەقزی لەشارە سنووریەکان و هەروەها هەرێم، تۆڕێکی تێررۆریستی پێکهێناوە و سەرقاڵی هەڵخەڵەتاندن و گواستنەوەی هاوڵاتیانی ئێرانییە.\nلەوێنە و فایلە دەنگییەکانی سەرەوە بەجوانی دەردەکەویت کە ئەم کەسە، لەلایەن کاوە سەقزی بۆ تەڤلی بوون بە پەژاک لەرێگای مەریوان و کڕینی سیم کارتی ئێراقی رێنموونی دەکرێت. بەڕاستی، دەوڵەت و دەزگاکانی ئاسایش – سەربازی ئێران لەکوێن کە پەژاک باج دەگرێت؛ هەم دارایەکانی کارگە پیشەسازیەکان ئاگر بەردەدات و هەمیش ئەندامانی تیمی تێرۆر و رفاندنی لەشارە سنووریەکان بوونیان هەیە؟ لەدرێژەدا گفتگۆی سەعید کە تووڕەیە لەوەی کە هاوکاری کاوەی سەقزی کردووە لەگەڵ کەسێک بەنێوی بەختیار (هەر بەو ژمارە مۆبایلەی سەقزیەوە) کە بەختیار هەوڵ دەدات بۆ سەعید سیم کارت دابین بکات تا رەوتی گواستنەوەی بۆ ئێراق و قەندیل، بێ کێشە بێت. تا ئێرە سەعید لەتاران دەرکەوتووە و گەیشتووە مەریوان و ئێستا لەمەریوانە چاوەڕێ وڵامی سەقزیە؛ سیم کارتیش نەدۆزراوەتەوە.\nلەدرێژەی ئەم گفتگۆەدا کەسێکی دیکە لەلایەن بەختیارەوە لەگەڵ سەعید قسە دەکات. وێنەی ئەم گفتگۆە لەدرێژەدا بڵاو دەکرێتەوە:\nلەکۆی پەیامە دەنگییەکان کە سەعید بۆ چاودێری هەناردووە وادەردەکەوێت کە ئەو لەهاوکاری کردن لەگەڵ کاوە سەقزی بێ هیوا بووە و چیرۆکی گواستنەوەی بۆ قەندی بۆ شەڕکردن لەرۆژئاوا (؟!)ی واز لێهێناوە.\nئەم دۆسیە دەنگی – وێنەیە، یەکێکە لەدەیان ئاشکراکردنەکان کە گەنجان لەناوچە جیاوازەکانەوە بەتایبەت لە ناوچەکوردنشینەکانی بۆ چاودێریان هەناردووە. ئەمە پیشان دەدات کە تیمی تێرۆری پەژاک و هەروەها تۆڕی کاوە سەقزی بۆ قاچاخی مرۆڤ لەناوچە کوردنشینەکان چالاکە. ئەم کردارانە لەکاتێکدایە کە چارەنووسی سەدان ئەندامی ئێرانی پەژاک هێشتاش دیار نییە. چاودێر لەرۆژانی داهاتوودا، وێنە و فایلی دەنگی نوێ بڵاو دەکاتەوە کە پیشان دەری چالاکی بەربڵاوی کاوەی سەقزی لەسێبەری بێدەنگی و گوێ نەدانی دەوڵەتی ئێراندایە.\nویژه؛ افشای شبکه قاچاق انسان به مقرهای پ.ک.ک- پژاک توسط کاوه سقزی/1\nوەرگرتنی سەرانە؛ نوێترین باجگرتن لەخزم و کەسوکاری پەکەکەیەکان لەسوریا


🔤 تەقەی خۆشی Words & Phrases\n... [ More... 👁] ✖ ✖ 0 13 ✔ 82% ✍ H.B. 10-1-2011 14:28:20\n😊 کەشناسی - رێژەی تەقەکردن.. Jokes\n📅 Added on Jan 5 2014 10:35AM\n👁 This item has been viewed 3,421 times\n... [ More... 👁] ✖ ✖ 0 3 ✔ 68% ✍ H.B. 5-1-2014 10:35:17


💬 دش و درێشە\nدش و درێشە\nدش، واتە خوشکی مێرد، پێچەوانەیی(شوبرا)یە، درێشە، نوکێکی تیژی وەکو دلیوان و سوژن و بزمار ومێخە، دەسکێکی داری هەیە کڵاش دروو و پینەدۆز و دارتاش بۆ مەبەستی جۆراوجۆری پیشەکەیان بەکاری دەهێنن،\n📝 روونکردنەوەیەک لە وەزارەتی رۆشنبیری و لاوانەوە دەربارەی سنووردارکردنی ژمارەی سپاردن\nبڵاوکردنەوەی فەرمانێکی وەزاریمان بۆ رێکخستنەوەی پێدانی ژمارەی سپاردنی کتێب، نیگەرانی نووسەران و روناکبیرانی کوردستانی لێکەوتەوە، وەک هۆکارێک بۆ بەرتەسکردنەوەی ئازادیی چاپکردنی کتێب لێکیان دایەوە، بۆیە\n💬 ڕیخی لەقونێ بدە و بیخە ناو گاڕانێ\nڕیخی لەقونێ بدەیی و بیخەیە ناو گاڕانێ\nوتراویشە شیاکەی تێهەڵسوو، بیکەرە گاگەل، (گاوگۆڵ) لە بەهاراندا کە تێر(گیاوگۆڵ)دەخۆن، ڕیخەکەیان شل دەبێت و بەداووتەشکەڵیان دێتەخوارەوە وڕەق دەبێتەوە، ئینجا زۆرجار\n💬 دەڵێی ڕێوی قەمچوغەیە\nدەڵێی ڕێوی قەمچوغەیە\nچیرۆکێک لەسەر ئه و ئیدیۆمە هەیە دەگێڕنه و ە لە گوندی(قەمچوغە)ی قەزای(دووکان) ڕێوییەک بە مریشک و مراوی ئه و گوندە فێر دەبێت و ووردە ووردە خەریکە مریشک و پەڵەوەڕی ئاوایی تەواو قڕ د\n📕 مێژووی دەبیرستانی ئێرانشەهر یەکەمین دەبیرستانی شاری مەهاباد\nمێژووی دەبیرستانی ئێرانشەهر یەکەمین دەبیرستانی شاری مەهاباد 1936\n🌳 چارەسەری زبڵخانەی کانی قرژاڵە لە ڕیگای بیرلیدانەوە\nسەرۆکایەتیی شارەوانیی هەولێر دەستیکردووە بە پرۆژەی لێدانی 40 بیر لەنێو زبڵخانەی کانی قرژاڵە لە پێنج کیلۆمەتری هەولێر، بڕیاربوو پرۆژەکە کۆتایی مانگی ئاب تەواوبکرێت، بەڵام هێشتا کاری تێدادەکرێت.\n📝 راگەیەندراوی وەزارەتی پەروەردە سەبارەی بە خوێندنگە کوردیەکانی کەرکوک\nدەقی راگەیێندراوەکەی وەزارەتی پەروەردەی هەرێمی کوردستان\nبەفەرمانی رێزدار مەسرور بارزانی، سەرۆکی حکومەتی هەرێمی کوردستان، بودجەیەک بە گوژمەی (260)دووسەدو شەست ملیون دینار بەمەبەستی پشتگیریکردنی خوێندن\n📖 بەناز مەحمود، ئەو مەرگەی دەکرێتە دراما!\nنوسین و ئامادەکردنی: جوان عومەر ئەحمەد\nهەڵوەرینی باڵەکانی فڕینی ژن ئەو کاتەیە کە بە کۆڵانی ئەوینی\nنەرجسیی کوڕی جەهلدا رەتدەبێ\nشکانی گۆزەی ژیانی بێگومان بەدەست دڵیەتی! (کەژاڵ ئەحمە\n💬 عومری پیرە مەڕێکی ماوە\nعومری پیرە مەڕێکی ماوە.\nبەرخەمێ تەمەنی لەساڵێک کەمترە و دوای ساڵێک دەبێتە(کاوڕەمێ) و دووساڵان دەبێتە(بەردیل) دەوترێت(کچێکی هێندە باشە سەد بەردیلی دەهێنێت) ساڵی سێیەمی تەمەنی دەبێتە(مەڕ) و(مەڕی یەک بە\n💬 کەری خۆیەتی گوێی ناڵ دەکات\nکەری خۆیەتی گوێی ناڵ دەکات\nوتراویشە(ماڵی خۆمە حەزکەم دەیخۆم و حەزکەم نایخۆم) ئەوە بۆ ماڵی خۆت، سەبارەت بە خاوەندارێتی(کەر)یش هەمان ئیدیۆم دەیگرێتەوە، هەرچەندە ناڵکردنی گوێدرێژ لە سمەکانیەوە ناڵ دەکرێ\n💬 کێچ کەوتە کەوڵی\nکێچ کەوتە کەوڵی\nکێچ زیندەوەرێکی بچوکی باڵداری مشەخۆرە هاوشێوەی(ئەسپێ)یە، دەچێتە نێو کەوڵ و جلوبەرگ و دەچێتە سەر لەشی مرۆڤەوە، زۆر خراپ بە مرۆڤەوە دەدات و هەستیاری دروست دەکات، کێچ بکەوێتە کەوڵی هەر ک\n💬 سینگ شێری، ماکەر پشتە\nسینگ شێری، ماکەر پشتە\nشێر، ئاژەڵێکی دڕندەی گۆشتخۆرە بە پاشای دارستان بەناوبانگە، کەریش ئاژەڵێکی گیاخۆری بارەبەری گوێ لەمستە، ئەوە لایەنی ڕاستەقینە ی ئیدیۆمەکەیە، بۆ مەبەستیش بەکەسێکی خۆهەڵکێش و سینگ\n💬 مویەک لەبەراز بێتەوە هەرباشە\nمویەک لەبەراز بێتەوە هەرباشە\nموو، هەندێجار بۆ ئه و شتانە بەکاردێت کە لەژماردن نایەن، مووی گوێدرێژ و بزن زۆر زۆرن، دیارە مووی بەرازیش هاوشێوەی ئه و دوو ئاژەڵەیە، بەڵام بەراز لە کۆمەلی کوردەواریدا لەبە\n🎵 کارزان تابلۆ لە ئاگر و سپڕا تابلۆ دروست دەکات\nکارزان سپراشۆ، گەنجێکی دانیشتووی هەولێرە، ئەو بەشێوەیەکی جیاواز لە رێگەی سپڕا و ئاگر لە ماوەی 5 خولەک تاوەکو 15 خولەک تابلۆیەک دروست دەکات.\nکارزان تائێستا خاوەنی 200 تابلۆی جۆراو جۆرە، ماوەی 10 ساڵە\n📖 خێزانێک شەیدای کۆکردنەوەی کەلوپەلی کولتوورین\nخێزانێک لە شاری سلێمانی بە شێکی زۆری ماڵەکەیان تەرخان کردووە بۆ پاراستن و نمایش کردنی ئەو کەلوپەلە کولتووریانەی کە مێژووییەکی دوورو درێژیان هەیە. ئەوان دەڵێن، لە هەر شوێنێک کەلوپەلی کولتووری هەبێت بۆ\n👫 ئیسماعیل ئەمین\nساڵانێکە لەگەل حاجی بەیان محەمەدی هاوسەری کەلوپەلی کەلتوری کوردەواری کۆدەکەنەوەو ماڵەکەیان وەک مۆزەخانەیەکی بچوک بۆ پاراستنیان بەکار دێنن.\n👫 بەیان محەمەد (حاجی بەیان)\nساڵانێکە لەگەل حاجی ئیسماعیل ئەمینی هاوسەری کەلوپەلی کەلتوری کوردەواری کۆدەکەنەوەو ماڵەکەیان وەک مۆزەخانەیەکی بچوک بۆ پاراستنیان بەکار دێنن.\n🎵 پڕۆژەی (جویین) بە شیوازی ئۆنلاین\nهونەرمەند ساکار سلێمان، بەشێوەی ئۆنلایەن تازەترین پڕۆژەی هونەری خۆی بە ناوی جوین نمایشکرد. بیرۆکەی کارەکەی باس لە دووبارە بوونەوەی کارە هونەرییەکان لە کوردستان دەکات.\nساکار سلێمان، لەبارەی پڕۆژەکەی د\n👫 شاد لەتیف محەمەد عەلی\nلەپایزی ساڵی1965 لەگەڕەکی پیرمەنسوور لەشاری سلێمانی هاتۆتە دونیاوە لە دایک و باوکێکی مامۆستا. باوکی کوڕی خێزانێکی گەڕەکی سەرشەقام بووە (ماڵی حاجی حەمەعەلی ئەحمەدی جیهانگیر ناسراو بە عەلی حەڵەبی) کەباز\n📝 ڕاگەیەندراوی ژمارە 212ی وەزارەتی تەندروستی سەبارەت بە ڤایرۆسی کۆرۆنا\nڕاگەیاندراوی (24) کاتژمێری تایبەت بە نەخۆشی ڤایرۆسی کۆڕۆنای نوێ COVID19 ژمارە (212)\n1. پشکنین: (4739 پشکنینی نوێ)\n(1679 هەولێر)، (716 سلێمانی، 89 گەرمیان، 52 راپەڕین)، (2158 دهۆک)، (45 هەڵەبجە)\n📝 هەڵمەتی دەستگیرکردنی ئەندامانی هەدەپە لە باکوری کوردستان\nبه بڕیاری سەرۆکایەتیی داواکاری گشتیی کۆماریی ئەنقەرە، ئەمڕۆ 2020/09/25 هەڵمەتی دەستگیرکردنی ئەندامانی هەدەپە بەڕێوەچوو.\nسەرۆکایەتیی داواکاری گشتیی کۆماریی ئەنقەرە لە رێگەی راسپاردەی یوکسەل کۆجامان ک\n📊 ڕاپۆرتی ئۆفیسی هاوکاریی پەنابەرێتی ئەوروپی EASO تایبەت بە دۆخی ئێراق و هەرێمی کوردستان\nیەکێتی ئەوروپا لەکاتی مامەڵەی لەگەڵ پرسی پەنابەرێتیدا دەیەوێت هەموو ئەو زانیارییانە لەبەرچاو بگرێت کە سەبارەت بە عێراق و هەرێمی کوردستان لەبەردەستدان.\nراپۆرتەکە لە 79 لاپەڕەدا بە وردی دۆخی عێراق و هە\nتاس لە کۆندا لفکە و سابون و بەردە پێی تێکراوە و ژنان بردویانە بۆ حەمام، هەر وەک جانتایەک بەکار هێنراوە لەبەر ئەوەی زۆر دوبارە بۆتەوە لە کوردەواریدا هەر شتێک دوبارە بکرێتەوە وەک پەندێک دەوترێت (نەفسی ت\nهیزە لە پێستی گیسک یان بزن دروست دەکرێت لە کۆن و ئێستادا لە گوند ڕۆنی تێدا هەڵدەگیرێت.\n💬 حەرامخۆرە، کیسە بۆرە\nحەرامخۆرە، کیسە بۆرە\nحەرامخۆر، حەڵال و حەرام لێک جیاناکاتەوە و ئەوەی بکەوێتە دەستی حەڵالە، گوێ بەهیچ نادات بۆیە تورەگە و کیسەکەی پیس و چڵکن دەبێت، زۆربەی ئه و حەرامخۆرانە بەسکێک تێر و بەدوان برسین و\nجاسم تاهیر هوستانی\n📅 25-08-2017 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nتورک شوێنەوارە مێژووەکانی حەسەنکیف دەڕوخێنێت\n- پاش ئەوەی حەسەنکیفحەسەنکیف بە دینامەیت (تی ئێن تی) تەقێندرایەوە، ئەمڕۆ حکومەتی تورک بلدۆزەرەکانی بردووەتە ئەو شوێنە و خەریکە شوێنەوارە مێژووەکانی حەسەنکیف دەڕوخێنێت.\n- ئەمڕۆ بڕیاری داخرانی ڕۆژنامەی سوژن، ڕۆژنامەی ڕۆژەڤا مەدیاڕۆژەڤا مەدیا و ئاژانسی هەواڵی دیهابەر (دیجلە) دەرکرا.\n- سێ کەس بە ناوەکانی محەمەد میرزا سۆیلەمەز، هاوسەرۆکی هەدەپەهەدەپەی مێرسین، جەمیل ئوزگول و سەیرانی ئولومان، بەڕێوەبەرانی هەدەپە بڕیاری زیندانیکردنیان بۆ دەرکرا و ڕەوانەی زیندانی مێرسین کران.\n- هەدەپە کاردانەوەی پیشاندا بەرامبەر بە دەرکردنی نوێنەری یەکێتی لە تورکیا و ڕایگەیاند، کە پێویستە حکومەتی تورکیا داوای لێبوردن لە بەهرۆز گەڵاڵیبەهرۆز گەڵاڵی و یەکێتی نیشتمانییەکێتی نیشتمانی بکات.\n- شەریف وەلیدیشەریف وەلیدی، موزیکژەنی ناوداری سنەسنەیی لە سنە کۆچی دوایی کرد.\n- کۆچی دوایی نووسەر و شانۆکار خالید خاکیخالید خاکی لە سەقزسەقز.\n- چەکدارانی داعشداعش شەوی رابردوو، هێرشیان کردە سەر فەوجی کاکەییەکانی هێزی پێشمەرگەی کوردستان لەسنوری شارۆچکەی داقوقداقوق و دوای دوو کاتژمێر شەڕ هێرشەکە تێکشکێندرا.\n- لەسەر بڕینی دار دەمەقاڵێ لەنێوان چوار برای خەڵکی گوندی گوندەژۆرگوندەژۆر باڵەکایەتی و ژمارەیەک پێشمەرگەی کۆمەڵەی شۆڕشگێڕی زەحمەتکێشانکۆمەڵەی شۆڕشگێڕی زەحمەتکێشانی کوردستانی ئێران دروست بوو، پاشان پێشمەرگەکانی کۆمەڵە دەستڕێژیی گوللەیان لێکردن، بەهۆیەوە دوویان گیانیان لەدەستدا و یەکێکی دیکەشیان بەسەختی بریندار بوو. خەڵکی چۆمانچۆمان و دەوروبەری چونە گوندی گوندەژۆرگوندەژۆر و بارەگای هەرچوار حزبەکەی ڕۆژهەڵاتیان سووتاند.\n- لەسەر رووداوی کوژران و برینداربوونی سێ هاونیشتمانی باڵەکایەتی لەلایەن پێشمەرگەکانی کۆمەڵەی شۆڕشگێڕی زەحمەتکێشانی کوردستانی ئێران، عەبدوڵڵا ئازەربار، بەرپرسی کۆمیسیۆنی سەربازی کۆمەڵە دەڵێت: رووداوێکی نەخوازراو بووە و بەقەد خەڵکی چۆمان و گوندەژۆر ناڕەحەت و دڵگرانین. بانگەوازیشی بۆ خەڵکی باڵەکایەتی و هێزە ئەمنییەکان کرد هەوڵی کۆنترۆڵکردن و هێورکردنەوەی دۆخەکە بدەن و هیوای خواست رووداوەکە لەوە زیاتر گەورە نەبێت.\n- لە شنگالشنگال رێوڕەسمی جەمای مەزارگەی ئێزی بەڕێوەچوو.\n- لە سنوری شارۆچکەی داقوق بۆمبێکی چێنراو بەکاروانی ئۆتۆمبێلی هێزەکانی پێشمەرگەدا تەقییەوە و بەهۆیەوە پێشمەرگەیەک برینداربوو.\n- سێیەمین کۆنفرانسی پەروەردە و فێرکاریی کامپی پەنابەرانی شەهید ڕۆستەم جودی لە مەخمورمەخمور، بە دروشمی پەروەردەکردنی کۆمەڵگا بە کلتوری نالین-ەکان مسۆگرکردنی ئازادی کۆمەڵگایە بە بەشداربوونی 121 بەشداربوو دەستیپێکرد.\n- بە چاودێریی بەڕێوەبەرایەتیی گەشتوگوزاری ڕاپەڕین، فیستیڤاڵی گەشتیاریی دەربەند لە رانیەرانیە دەستی پێکرد.\n- بەرپرسێکی یەکگرتووی ئیسلامی کوردستانیەکگرتووی ئیسلامی کوردستان رایدەگەیەنێت، لە ئاستی سەرکردایەتی حزبەکەی هیچ کەسێک نییە دژی ئەنجامدانی ریفراندۆمریفراندۆم بێت و هەر ئەندامێکی یەکگرتووش لە دژی ریفراندۆم بێت و بچێتە بەرەی نەخێر، لێپرسینەوەی لەگەڵدا دەکرێت.\n#حەسەنکیف | #ڕۆژەڤا مەدیا | #هەدەپە | #بەهرۆز گەڵاڵی | #یەکێتی نیشتمانی | #شەریف وەلیدی | #سنە | #خالید خاکی | #سەقز | #داعش | #داقوق | #گوندەژۆر | #کۆمەڵەی شۆڕشگێڕی زەحمەتکێشان | #چۆمان | #شنگال | #مەخمور | #رانیە | #یەکگرتووی ئیسلامی کوردستان | #ریفراندۆم |\n 📡 ماڵپەڕ | 🏳 کوردیی ناوەڕاست | ماڵپەڕی رۆژنیوز - 25-08-2017\n 📡 ماڵپەڕ | 🏳 کوردیی ناوەڕاست | ماڵپەڕی باسنیوز - 25-08-2017\n 📡 ماڵپەڕ | 🏳 کوردیی ناوەڕاست | ماڵپەڕی رووداو - 25-08-2017\n 📡 ماڵپەڕ | 🏳 کوردیی ناوەڕاست | ماڵپەڕی دواڕۆژ - 25-08-2017\n1. 👁 تورکیا 70 هاوڵاتی دانیشتووی سلێمانی دیپۆرت کردۆتەوە\n2. 👁 حکومەتی هەرێم بایی 5 ملیار و 24 ملیۆن دۆلار نەوتی فرۆشتوە\n3. 👁 سلێمانی.. رۆژانە 90 تۆن گۆشتی سوور دەخورێت\n4. 👁 عەلی حەمە ساڵح: زیاتر لە دوو ملیار دۆلار داهاتی نەوت دیارنییە\n5. 👁 فاینانشیاڵ تایمز: هێشتا داعش ڕۆژانە ملیۆنێک دۆلار بەدەستدەهێنێت\n6. 👁 لە کۆی 800 هەزار ئاوارەی کەمپەکانی دهۆک 15 هەزار ئاوارە گەڕاونەتەوە\n7. 👁 هەزاران فەرمانبەر لە تورکیا لە کارەکانیان دووردەخرێنەوە\n1. 👁 چارەنووسی ڕامین حسێن پەنایی ودیکەی دەسبەسەرکراوان هەروا نادیارە\n2. 👁 مەکتەبی سیاسی یەکێتی نیشتمانی کوردستان راگەیەندراوێک لەسەر روداوەکەی رۆژی 25-08-2017 سنوری باڵەکایەتی بڵاودەکاتەوە\n1. 👁 حەسەنکێف - حەسکیف\n1. 👁 گوندەژۆر\n1. 👁 خالید خاکی\n2. 👁 شەریف وەلیدی\n➕ ئەم بابەتە لەلایەن: (هاوڕێ باخەوان)ەوە لە: Aug 25 2017 12:00AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 25 2017 8:46AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 26 2017 10:53AM باشترکراوە\n👁 ئەم بابەتە 5,224 جار بینراوە\n📷 فایلی وێنە 1.0.1 40 KB Aug 25 2017 1:47PM هاوڕێ باخەوان\n📝 مەکتەبی سیاسی یەکێتی نیشتمانی کوردستان راگەیەندراوێک لەسەر روداوەکەی رۆژی 25-08-2017 سنوری باڵەکایەتی بڵاودەکاتەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nمەکتەبی سیاسی یەکێتی نیشتمانی کوردستان راگەیەندراوێک لەسەر روداوەکەی رۆژی 25-08-2017 سنوری باڵەکایەت\nئێوارەی دوێنێ (25-08-201725-08-2017) لە گوندی (گوندەژوورگوندەژوور)ی ناوچەی باڵەکایەتیباڵەکایەتی، لەرووداوێکی نەخوازراودا، دوو هەڤاڵی یەکێتی بەناوەکانی (فەرمان و لوقمان ئەسکەندەر) لەناو باخ و ڕەزی خۆیاندا بەهۆی هەڵەشەیی و پابەندنەبوون بەیاساوە لەلایەن ژمارەیەک چەکدار بەناهەق شەهیدکران و دوو برای تریشیان بریندارکران.\nلەکاتێکدا پرسەو سەرەخۆشی ئاڕاستەی بنەماڵەی (عومەر ئاغای گوندەژووری) دەکەین، کە لەبنەماڵە تێکۆشەر و نیشتمانپەروەرەکانی ناوچەی باڵەکایەتی-ین، بەتوندی ئیدانەی ئەو دەستدرێژیانە دەکەین و بەدەستدرێژی بۆ سەر سەروەری یاسا و مافی هاووڵاتیانی کوردستانی دەزانین.\nناوچەی باڵەکاتی، کە هەمیشە لە شۆڕشەکانی گەلی کوردستاندا پێشەنگ بووە لە قوربانیدان و خەبات، دوو ساڵە بەهۆی بوونی بارەگای ئەو هێزە چەکدارانەوە گوندنیشن و جوتیارەکانی رووبەروی بۆردومان بوونەتەوەو ڕەزو باخەکانیان سووتاوەو زیانی زۆریان پێگەیشتووە.\nیەکێتیی نیشتمانیی کوردستانیەکێتیی نیشتمانیی کوردستان، لەبەرامبەر هەر دەستدرێژی و ستەمکردنێک لەهەڤاڵەکانی بێدەنگ نابێت و دەبێت ئەنجامدەرانی ئەم تاوانە بەزووترین کات دادگایی بکرێن و وەک تاوانبار سزای سەرپێچی و تاوانەکانیان وەربگرن و ئەم کێشەیە لەبنەڕەتەوە چارەسەر بکرێ.\nپێمانوایە ئەمجۆرە رەوشە عەسکەریە لەلایەن هێزەکانی بەشەکانی کوردستانەوە، لەخزمەتی ئاشتەوایی نیە و لەگەڵ دۆخی سیاسی و ئیقلیمی باشووری کوردستاندا ناگونجێ.\nراگەیاندنی مەکتەبی سیاسی\n#25-08-2017 | #گوندەژوور | #باڵەکایەتی | #یەکێتیی نیشتمانیی کوردستان |\n 📃 بەیان و راگەیاندننامە | 🏳 کوردیی ناوەڕاست | راگەیاندنی یەکێتیی نیشتمانیی کوردستان\n1. 👁 25-08-2017\n2. 👁 26-08-2017\n📅 رۆژی دەرچوون: 26-08-2017\n➕ ئەم بابەتە لەلایەن: (هاوڕێ باخەوان)ەوە لە: Aug 26 2017 10:58AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 31 2017 2:05PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 31 2017 2:05PM باشترکراوە\n👁 ئەم بابەتە 6,761 جار بینراوە\n🕮 مێژووی دەبیرستانی ئێرا...\n🕮 لەبارەی خوداوە بۆتان د...\n🕮 گرنگی دوعا لە ژیانی مر...\n🕮 فیزیا بناسە\n📊 ئامار بابەت 377,602\nپەڕتووک PDF 11,266\nفایلی پەیوەندیدار 45,852\n🗄 سەرچاوەکان 15,516\nهونەرمەند (قادر مستەفا) ساڵی 1943 لە هەڵەبجە لەدایک بووە ساڵی 1964 خانەی مامۆستایانی سلێمانی تەواو کردووە ساڵی 1956 بۆ یەکەمجار چووەتە سەر تەختەی شانۆ وەک ئەکتەر لە شانۆگەری (ئۆتێللۆ) ڕۆڵی بینیوە ساڵی 1959 لە ناوچەی قەرەداغ لە شانۆگەری (کۆتایی زۆردار) بەشداری کردووە دواتر لەبەر بارودۆخی ئەوسای کوردستان چالاکییەکانی کەم بۆتەوە تا ساڵی 1970 ساڵی 1971 بووەتە ئەندامی کۆمەڵەی هونەرو وێژەی کوردی سلێمانی ساڵی 1975 چۆتە چالاکی قوتابخانەکان ساڵی 1984 بووەتە بەڕێوەبەری چالاکی هونەری ئەندامی دەستەی بەڕێوەب\nیەکێک بوو لە کەسایەتییە خێرخوازەکانی شاری سلێمانی، نزیکەی 22 کتێب لەسەر ئەرکی خۆی بەچاپی گەیاندووە و لەسەر ئەرکی خۆی فلکەی کاوەی شاری سلێمانی دروستکردووە.\nلە لە 29-09-1993 دا لە ناو شاری سلێمانی تیرۆرکرا.\nرۆژی 29-09-2013 لە ئەنجامی کردەوە تیرۆریستییەکەی ئاساییشی هەولێر تیرۆرکرا.\nرۆژی 29-09-2014 لە هەولێر تیرۆرکرا. بکوژانی نادیارن و بزووتنەوەی گۆڕانیش بێدەنگیی لەم کەیسە کرد.\nگەریلایەکی پارتی کرێکارانی کوردستان بووە، ساڵی 2016 فڕۆکەیەکی جۆری سکۆرسکی سوپای تورکیای خستەخوارەوە، لە 28-09-2017 لە داستانێکی نەبەردانەدا شەهید بووە.\n| کاتی ئافراندنی لاپەڕە: 8,47 چرکە!


اكتشف شخصيتكـ من طريقهـ اكلكـ للبسكويت\nمنٌتُدُيّٱتُ ،، بّرآءۂ ٱلـإنٌميّ ..~ :: آڵٺرحۑبآٺ :: آضحڪۑ مٍعڹآ ! شاطر |\nمُسَـآإهَـمـآإتِے : 354\nاّلسسمّعهـۂ » : 17\nمٍٺى چۑٺ : 11/01/2012\nموضوع: اكتشف شخصيتكـ من طريقهـ اكلكـ للبسكويت الجمعة سبتمبر 21, 2012 2:31 pm\nأختڕ طڕيقتگ آلمفضلة في تنآۈل آلپڛگۈيت آلمحشۈ ۈآڛتدل على شخڝيتگ.\n1. تتنآۈل آلپڛگۈت گآملة دفعة ۈآحدة.\n2. پقضمة ۈآحدة.\n3. پپطء ۈپگميآت ڝغيڕة مڕآقپآ گل قضمة تدخل فمگ.\n4. پگميآت ڝغيڕة چدآ.\n5. مغمڛ پپعض آلمشڕۈپ (حليپ ، قهۈة ...).\n6.تقڛمهآ نڝفين تتنآۈل مآ في آلدآخل ثم تأگلهآ.\n7. تقڛمهآ نڝفين تتنآۈل مآ في آلدآخل ثم تڕميهآ.\n8. تأگل آلپڛگۈيتة ۈتڕمي مآ في آلدآخل.\n9. تفضل فقط أن تمضغهآ ۈلآ تأگلهآ.\n10. لآتملگ طڕيقة محددة لتنآۈل آلپڛگۈيت لآنگ تگڕه هذآ آلنۈع من آلحلۈى.\nآختڕت پدۈن مآتشۈۈف آلنتيچه\nتعآل شۈف نتيچتگ\nتگۈن آلنتآئچ حڛپ ڕقم آختيآڕگ:\n1. تنآۈل آلپڛگۈيت پهذه آلطڕيقة يعني أنگ تتعآطى مع آلحيآة پحڕية ۈأنت شخڝ من آلممتع آلتۈآچد پڕفقتگ لآ تگتڕث للأمۈڕ ۈتميل إلى پعض آلآڛتهتآڕ ... پآختڝآڕ أنت شخڝ غيڕ مڛئۈل أپدآ ۈلآ أحد يمگنه أن يتڕگ أۈلآده پڕفقتگ.\n2. تفتقد إلى آلأحلآم ۈلآ تملگ ڕۈح آلتڝۈڕ ۈآلخيآل إذ لآ تحپ أن تشغل تفگيڕگ لگن ۈضعگ عآدي ۈيشپه حآل آلعديدين\n3. تتپع آلقۈآعد ۈأنت نظآمي مڕتپ ۈتدقق في گل ڝغيڕة ۈگپيڕة تنتپه إلى گآفة آلتفآڝيل ۈمآ تقۈم په ۈأنت تزعچ آلآخڕين پدڕچة قڝۈى.\nڕپ عملگ يحپگ لأنگ تنچز عملگ پڛڕعة ۈلديگ دآئمآ آلعديد من آلأمۈڕ لتقۈم پهآ لگنگ لآ تملگ آلۈقت آلگآفي لإنچآزهآ ، آلتۈقف عن آلتفگيڕ ۈحتى آلآنتحآڕ من آلأفگآڕ آلمتدآۈلة في عآئلتگ ۈآلفآليۈم ڛيگۈن فگڕة منآڛپة لگ\n5. تڕۈق للچميع لأنگ دآئم آلحمآڛة ۈآلمڕح..تحۈل آلتچآڕپ ۈآلمۈآقف آلڛيئة إلى أمۈڕ چميلة.. تنفي ۈتتنآڛى گل مآ يعگڕ ڝفۈ آلحيآة لذلگ تڛعى پگل چهدگ إلى آلتنآڛي ۈتهدئة أفگآڕگ ۈآلآپتعآد عن آلهۈآچڛ ۈآلأمۈڕ آلمقلقة لذلگ قد تگۈن لديگ ميۈل نحۈ آللچۈء إلى آلأڛآليپ آلمهدئة.\n6. لديگ طپيعة غيۈڕة عآلية.. تڛتمتع پتقڛيم آلأشيآء إلى أچزآء لتعڕف گيف تعمل على آلڕغم أنگ لڛت دآئمآ على آڛتعدآد لتڝليحهآ لذلگ تمحي گل مآ يثپت أعمآلگ ۈعندمآ تڛۈء آلأمۈڕ تنفي معڕفتگ أۈ تۈڕطگ پهآ ۈإذآ لم نڕد أن نقۈل پأن لديگ تڝڕفآت إچڕآمية فأنت گآذپ ۈتڝڕفآتگ غيڕ متۈقعة.\n7. أنت پآڕع في أمۈڕ آلعمل ۈتچآزف في پعض آلأشيآء.. پآختڝآڕ تأخذ مآ تڕيد ۈتڕمي آلپآقي چآنپآ ، طمآع أنآني ۈينقڝگ آلشعۈڕ تچآه آلآخڕين، عليگ أن تخچل من نفڛگ لگنگ مع گل ذلگ لآ تهتم أۈ تأپه لأنگ تگۈن قد حڝلت على مڕآدگ.\n8. تڛتمتع پآلألم.\n9. لديگ پعض آلأمۈڕ آلخآڝة پگ ، أپقى پعيدآ من آلحيۈآنآت ذآت آلفڕآء لأنهآ تڛپپ لگ آلحڛآڛية ۈلآ مآنع من آڛتشآڕة طپيپ مختڝ لمعآلچتگ.\n10. على آلأڕچح أنگ قآدم من عآئلة ثڕية تحپ آڕتدآء آلأشيآء آلچميلة ۈتذهپ إلى آلمطآعم آلفآخڕة.\nأنت گثيڕ آلۈڛۈڛة حيآل آلأمۈڕ آلتي تشتڕيهآ، تملگهآ ۈتلپڛهآ.. فگل شيء يچپ أن يگۈن پآلشگل آلڛليم.. تحپ أن تتدلل ۈيڝعپ إڕضآءگ پڛهۈلة\nيلآ گل ۈحده تقلنآ آيش شخڝيتهآ\nموضوع: رد: اكتشف شخصيتكـ من طريقهـ اكلكـ للبسكويت الجمعة سبتمبر 21, 2012 3:17 pm\nاخترت اربعه والله العضيم\nمنٌتُدُيّٱتُ ،، بّرآءۂ ٱلـإنٌميّ ..~ :: آڵٺرحۑبآٺ :: آضحڪۑ مٍعڹآ !


كاتی راگەیاندنی ریزبەندی نیشتمانی زانكۆكان دیاریكرا – زانکۆی پۆلیتەکنیکی سلێمانی\nوەزارەتی خوێندنی باڵا و توێژینەوەی زانستی رایگەیاند لەئێستادا لیژنەی باڵای ریزبەندی نیشتمانی زانكۆكان بەردەوامە لەكارەكانی و بڕیارە لە ناوەڕاستی مانگی ئۆكتۆبەری ئەمساڵدا ریزبەندییەكە رابگەیەندرێت.\nد.ئامانج سەعید راوێژكاری وەزیری خوێندنی باڵا و توێژینەوەی زانستی رایگەیاند: ریزبەندی نیشتمانی زانكۆكان یەكێكە لە پڕۆژە گرنگ و كاریگەرییەكانی وەزارەتەكەمان، چونكە جێبەجێكردنی ئەو پڕۆژەیە لەماوەی رابردوودا كاریگەری زۆری خستۆتە سەر پێشكەوتنی زانكۆكان و ئاشناكردنی زانكۆكان بەكۆمەڵێك بەهای نوێ، وتیشی: لەئێستادا لیژنەی باڵای ڕیزبەندی نیشتمانی زانكۆكان بەردەوامە لە كارەكانی و بڕیارە لە ناوەڕاستی مانگی ئۆكتۆبەری ئەمساڵدا بۆ جاری سێیەم رایبگەێنین.\nسەبارەت بە دەسكەوتەكانی رێزبەندی نیشتمانی زانكۆكان د.ئامانج سەعید ڕایگەیاند: پرۆسەی ڕیزبەندی زانكۆكان پشت بە (٧) پێوەری سەرەكی و (٤٧) پێوەری لاوەكی دەبەستێت، وتیشی جێبەجێكردنی رێزبەندی نیشتمانی زانكۆكان گۆڕانكاری زۆر گرنگی لەگەڵ خۆی هێنا، كەلتوری كێبڕكێی زانستی تۆخكردەوە، پێوەر و ستاندارد و كەلتوری نوێی هێنایە ناو ئەزمونی ئەكادیمیای كوردستان، هەربۆیە بەپێیی داتابێسی ڕیزبەندی نیشتمانی زانكۆكان بەراورد بە ساڵانی ڕابردوو بڵاوكردنەوەی توێژینەوەی زانستی زانكۆ حكومی و تایبەتەكان لە گۆڤارە زانستییە ئاست بەرزەكانی دونیا بەڕێژەی (٣٣٥%) زیادی كردووە، ئەنجامدانی كۆنفرانسی زانستی ناوخۆیی بەڕێژەی (١٤٣%) زیادیكردووە، ئەنجامدانی كۆنفرانسی نێودەوڵەتی بەڕێژەی (١٠٠%) زیادی كردووە، هەروەها ئاستی گۆگڵ سایتەیشن بۆ توێژەرانی كوردستان بەڕێژەی (٤٠٠%) زیادی كردووە.\nبابەتەكانی تاقیكردنەوەی ماستەر لە IT و كارگێڕی كار، ژمێریاری، ئەندازیاری نەوت و وزە-دکتۆرا لە IT


"فه‌ره‌نسا به‌ره‌و نادیار باز ده‌دا".. ماكرۆن زۆرینه‌ی په‌رله‌مانی له‌ده‌ستدا\nله ئه‌مڕۆوه قۆناغی ده‌ستكراوه‌یی ماكرۆن سنووردار ده‌بێت\nKurdistan24 هه‌ولێر 10:25 2022/06/20\nئیمانوێڵ ماكرۆن، سه‌رۆكی فه‌ره‌نسا\nجیهان فه‌ره‌نسا هه‌ڵبژاردنی فه‌ره‌نسا ماكرۆن\nفه‌ره‌نسا هه‌نگاو به‌ره‌و نادیار ده‌نێت، دوای ئه‌وه‌ی ماكرۆن زۆرینه‌ی ره‌های له په‌رله‌مان له‌ده‌ستدا.\nله ئه‌مڕۆ دووشه‌ممه‌وه، ئیمانوێڵ ماكرۆن، سه‌رۆكی فه‌ره‌نسا، فه‌رمانڕه‌واییه‌كه‌ی جیاوازتر ده‌بێت له قۆناغی پێشخۆی.\nحزبه‌كه‌ی ماكرۆن، له هه‌ڵبژاردنی ئه‌مجاره‌دا، زۆرینه‌ی ره‌های له كۆمه‌ڵه‌ی نیشتمانی (په‌رله‌مان) له‌ده‌ستدا.\nبه‌و هۆیه‌وه، ره‌نگه دڵنیایی له فه‌رمانڕه‌وایی و ناسه‌قامگیری روو له كۆشكی ئه‌لیزێ بكات.\nرۆژنامه‌ی "لاكروا"ی كاسۆلیكی له سه‌روتاری خۆیدا، ئه‌مڕۆ نووسیویه‌تی: به‌ر له كه‌متر له دوو مانگ، فه‌ره‌نساییه‌كان ماكرۆنیان هه‌ڵبژارد، به‌ڵام له خولی دووه‌می هه‌ڵبژاردنی گشتییدا، چیدیكه رێگه‌یان نه‌دا، سه‌رۆك كۆمار كۆنترۆڵی كۆمه‌ڵه‌ی گشتیی بكات.\nرۆژنامه‌ی "لۆفیگارۆ" له سه‌روتاریدا نووسیویه‌تی: ئه‌مه بازدانێكه به‌ره‌و نادیار.\nسه‌رۆكی فه‌ره‌نسا، ئیمانوێڵ ماكرۆن، وێنه: AFP\nهه‌روه‌ها گۆڤاری "دێرشبیگڵ"ی ئه‌ڵمانیی له‌و باره‌یه‌وه، نووسیویه‌تی: "فه‌ره‌نسا ده‌نگی دا و سزای ماكرۆنی دا".\nهاوپه‌یمانییه‌كه‌ی ماكرۆن له پێشه‌نگدا ماوه‌ته‌وه، به‌ڵام چیدیكه خاوه‌نی زۆرینه‌ی ره‌های كۆمه‌ڵه‌ی نیشتمانی نییه. هه‌روه‌ها ژماره‌یه‌ك له وه‌زیرانی كابینه‌كه كه پاڵێوراوی هه‌ڵبژاردن بوون، تاڵاوی شكستیان نۆشی.\nهه‌ڵبژاردنه گشتییه‌كه‌ی فه‌ره‌نسا، ئه‌نجامه‌كانی به جۆرێك كه‌وتنه‌وه، كه هیچ حزبێك زۆرینه‌ی ره‌های نه‌بێت.\nراستڕه‌وه توندڕه‌وه‌كان پێشكه‌وتوون و ئه‌مه‌ش شانۆی سیاسی وڵاته‌كه دابه‌ش ده‌كات بۆ سێ كوتله‌ی سه‌ره‌كی.\nكوتله سه‌ره‌كییه‌كان، هه‌ریه‌ك له میانگیره‌كانن به سه‌رۆكایه‌تی ئیمانوێڵ ماكرۆن، كه 245 نوێنه‌ریان هه‌یه، راستڕه‌وه توندڕه‌وه‌كان به سه‌رۆكایه‌تی مارین لۆپێن، كه 89 نوێنه‌ریان هه‌یه و هاوپه‌یمانن له‌گه‌ڵ پارتی كۆمه‌ڵگه‌ی نیشتمانی، كوتله‌ی سێیه‌میان چه‌په رادیكاڵه‌كان و سۆسیالیسته‌كانن، 135 نوێنه‌ریان هه‌یه و جان لۆك له یه‌كێتی گه‌لی ژینگه‌یی و كۆمه‌ڵایه‌تی نوێ سه‌رۆكایه‌تییان ده‌كات.\nله نێوان میانگیر و راستڕه‌وه توندڕه‌وه‌كاندا، راستڕه‌وی نه‌ریتی وه‌ك پارتی كۆمارییه‌كان هه‌یه، كه لاواز بوون و پێگه‌یان وه‌ك خۆی نه‌ماوه‌ته‌وه، به‌ڵام رۆڵێكی یه‌كلاكه‌ره‌وه ده‌گێڕن، چونكه 61 كورسییان له كۆمه‌ڵه‌ی نیشتمانی هه‌یه.\nرێككه‌وتنی پێكهێنانی حكومه‌ت\nله رووی لۆژیكییه‌وه، له به‌رده‌م ماكرۆندا دوو بژارده هه‌ن، یه‌كه‌میان ئه‌وه‌یه له‌گه‌ڵ پارته‌كانی دیكه، هاوشێوه‌ی رێككه‌وتنی پێكهێنانی حكومه‌ت له ئه‌ڵمانیا، رێكبكه‌وێت، یاخود رێگه‌ی گفتوگۆ له‌گه‌ڵ لایه‌نه‌كاندا ده‌گرێته‌به‌ر و هه‌رچییان بوێت بۆیان واژوو بكات.\nواژووكردن ره‌نگه كلیلی چاره‌سه‌ر بێت، چونكه تا ژماره‌ی نوێنه‌ران بۆ گه‌یشتن به زۆرینه‌ی ره‌ها كه‌مبێته‌وه، گرێیه‌كه كوێرتر و پرسه‌كه ئاڵۆزتر ده‌بێت.\nلایه‌نگرانی چه‌په‌كان به ئه‌نجامه‌كان دڵخۆشن\nئه‌م ئاڵۆزییه دوای ئه‌وه سه‌ره‌تاكانی ده‌ركه‌وت، كه له ئێواره‌ی یه‌كشه‌ممه‌وه هه‌ریه‌ك له پارته راستڕه‌و و چه‌پڕه‌وه توندڕه‌وه‌كان به‌رپرسیارێتی خۆیان گرته ئه‌ستۆ و رایانگه‌یاند، نایانه‌وێت بچنه ریزی ئۆپۆزیسیۆنه‌وه و ده‌یانه‌وێت به سینه كراوه‌یی ده‌ست به گفتوگۆ بكه‌ن.\nگفتوگۆكان یه‌ك ئامانجیان ده‌بێت، چوونه ناو حكومه‌ت و گه‌یشتن به رێككه‌وتنێكی كۆنكرێتی بۆ پێكهێنانی حكومه‌ت.\nرێككه‌وتنی پێكهێنانی حكومه‌ت ده‌خوازرێت به جۆرێك بێت، وه‌ك "جان فرانسوا كۆبییه"، نوێنه‌ری پێشووی راستڕه‌وه‌كان ده‌ڵێت: ده‌بێت رێككه‌وتنی حكومه‌ت له نێوان ماكرۆن و كۆمارییه‌كان هێنده به گوڕ و تین بێت به‌ر به هه‌ڵكشانی توندڕه‌وه‌كان بگرێت. بۆ ئه‌مه‌ش رێگه‌كه ئه‌وه‌یه نوێنه‌رانی هاوپه‌یمانی "به‌یه‌كه‌وه" له‌گه‌ڵ نوێنه‌رانی پارتی "كۆمارییه‌كان" بگه‌نه زۆرینه‌ی ره‌ها.\nزۆرینه‌ی ره‌ها له سه‌ر شانۆی سیاسی كۆماریی پێنجه‌می فه‌ره‌نسا، وه‌ك ئاڵنگارییه‌كی نوێ به‌رۆكی ئه‌و سیسته‌مه سیاسییه‌ی گرتووه، كه به‌ردی بناغه‌كه‌ی جه‌نه‌راڵ دیگۆڵ له 1958 داینا.\nدانانی ئه‌و بناغه‌یه، بۆ ئه‌وه بوو رێگری له ناسه‌قامگیری له سیستمی په‌رله‌مانی وڵاته‌كه بگرێت، كه له سه‌رده‌می كۆماریی چواره‌می فه‌ره‌نسا رووبه‌ڕووی وڵاته‌كه ببوویه‌وه.\nئاڵنگارییه‌كه‌ی ئێستا، كه رووبه‌ڕووی فه‌ره‌نسا بووه‌ته‌وه، ئه‌وه‌یه، وه‌ك "لۆفیگارۆ" نووسیویه‌تی: وڵات به‌ره‌و نادیاری سیاسیی باز ده‌دات. بوومه‌له‌رزه له كۆمه‌ڵه‌ی نیشتمانی داوه. كوتله ناكۆكه‌كان ژاوه‌ژاوێكی زۆریان درووستكردووه.\nدرووستبوونی ئه‌و ره‌وشه نوێیه به لای رۆژنامه‌ی گاردیانی به‌ریتانی سه‌رده‌كێشێت بۆ ئه‌وه‌ی سه‌رۆكی نوێ چیدیكه دڵنیا نییه له‌وه‌ی بتوانێت هاوپه‌یمانیی ئه‌وتۆ درووست بكات، تا پرۆسه‌ی چاكسازییه‌كانی جێبه‌جێ بكات.\nجێبه‌جێكردنی چاكسازییه‌كان پێویستیی به سه‌قامگیرییه سیاسییه‌كه‌ی ناو كۆمه‌ڵه‌ی نیشتمانی هه‌یه، كه رۆژنامه‌ی "ئیل باییس" رای وایه، شكستی ماكرۆن ئاماژه‌یه بۆ به‌ریه‌ك كه‌وتنی توند له كۆمه‌ڵه‌ی نیشتمانی.\nله كۆمه‌ڵه‌ی نیشتمانیدا، ئه‌لیزابێس بۆرن، ئێواره‌ی یه‌كشه‌ممه رایگه‌یاند، كار ده‌كه‌ن بۆ ئه‌وه‌ی ئه‌مڕۆ دوو شه‌ممه له كۆمه‌ڵه‌ی نیشتمانیدا، زۆرینه‌یه‌ك پێكبهێنن، بتوانێت كار بكات. ئه‌و وتیشی: هیچ جێگره‌وه‌یه‌ك نییه بۆ كۆبوونه‌وه‌مان به مه‌به‌ستی ده‌سته‌به‌ركردنی سه‌قامگیری و پێویسته بگه‌ینه چاره‌سه‌ری درووست و سه‌رڕاستانه.\nچاره‌سه‌ره درووست و سه‌ڕاستانه‌كه، له چوارشه‌ممه‌وه كه به ره‌سمیی نوێنه‌ره تازه‌كان سوێندی یاسایی ده‌خۆن، ده‌بێته خه‌می هه‌مووان.\nسه‌رچاوه: فرانس پرێس.


قایمقامی شەنگال: لێکۆلینەوە دەکەین لەسەر کرینی زەویەکانی شەنگال\n2020-05-11 [06:33 AM]\nقایمقامی قەزای شەنگال رایگەیاند، کە لێکۆلینەوە دەکەن لە سەر کرینی زەویەکانی شەنگال دەست پێ دەکەین و بۆ دەستەی دەستپاکی رەوانە دەکەین، ھەروەھا مەترسی سەر ھەلداناوەی رێکخراوی تیرۆرستی داعش ھەیە لە سەر شەنگال.\nمەحما خەلیل، قایمقامی قەزای شەنگال، بە ئاژانسی ھەواڵی زاگرۆسی راگەیاند: ھەر کارێک بە رێگایەکی نا قانوونی ئەنجام بدرێت لە ناو شەنگال دا، ئەوا دانی پێدانانرێت، دوێنێ ١٠ی ٥ی٢٠٢٠ لێکۆلینەوەکانمان دەست پێکرد لەسەر کرینی زەویەکانی شەنگال، دۆسیەی دەستپاکی لە لایەنە پەیوەندیدارەکان رەوانە دەستەی دەستپاکی دەکرێت، چونکە ھەر کرین و فرۆشتنێکی زەوی ئەنجام بدرێت پێویستە بەرێوبەرایەتی تاپۆی شەنگال ئاگاداربکرێتەوە ئەویش خەلک و بەرپرسانی قەزای شەنگال قەبوولناکەن کرین و فرۆشتن بە زەویەکانیانەوە بکرێت، ھەدێک کەس لە سەر خانووەکانیان دەنووسن ئەم خانووە دەستبەسەر کراوە، کرینی ئەو زەویانە بە پشتیوانی ھەندێک دەولەت ئەنجام دەدرێت لە دژی خەلکی شەنگال، ئامانجیان ئەوەیە کە گۆرینی دیموگرافی لە شەنگال دروست بکەن.\nقایمقامی قەزای شەنگال گووتی: ئێمە داوامان کردووە لە ئەو کرین و فرۆشتنە نەکرێت، لایەنە پەیوەندیدارەکانیش پێیان راگەیاندووین لەوا تاوەکو ئاوارەکانی خەلکی شەنگال نە گەرێنەوە سەر مولکو مالی خۆیان ھیچ کرین و فرۆشتنێک ناکرێت بە زەوی و مولکەکانیانەوە، دەستی دەولەتان لە ناو ئەو بابەتەدا ھەیە، ھەندێک دەولەت پشتگیری دەکەن بۆ کرینی ئەو زەویانەی قەزای شەنگال بۆ ئەوەی بتوانن گۆرینی دیمۆگرافی لە شەنگال بکەن، ھەر گرێبەستێکی کرینی زەویەکانی شەنگال چاکبکرێت دانی پێدانانرێت و ناکرێت وە نا قانوونیشە، ئەم کرینەی زەویەکانی شەنگال بە رێگای ولاتانی دراوسێمان ئەنجام دەدرێت.\nمەحما خەلیل، قایمقامی قەزای شەنگال ئەوەشی بۆ ئاژانسی ھەواڵی زاگرۆس روونکردەوە، کە مەترسی سەر ھەلداناوەی رێکخراوی تیرۆرستی داعش ھەیە لە سەر شەنگال، لە کاتی قەدەغەی ھاتووچۆ دا رێکخراوەکان بە دەرفەتیان دەزانی کە چەلدارەکانیان لە سووریاوە بگوازنەوە بۆ شەنگال، قەدەغەی ھاتووچۆیانبۆ مەرامی تایبەتی خۆیان بەلار دەھێنا، ئەو ھۆزانەی کە لە نێوان سنووری سووریاو عێراقن ھەمووی لایەنگری داعش بوون دوای شکانی داعش چوون بۆ سووریا بەلام دوای ١٦ ئۆکتۆبەر جارێکی تر گەرانەوە عێراق ھیچ لێکۆلینەوەیەک و ھیچ فلتەرێکی ئەمنی بۆیان نەکراوە زۆربەیان بە شەو داعشن و بە رۆژیش وەک خەلکی ئاساین، ھەروەھا کەمپی ھۆلی کە گەرەترین کەمپە ٥٣ ھەزار ھەموویان کەس و کاری داعشن کرین و فرۆشتنیان پێوە دەکرێت لە نێوان ھەندێک ھێز لە سووریا و عێراق.


NRT TV | جیهان | سعودیە مەرجەکانی بۆ ئەنجامدانی عەمرە لە مانگی رەمەزاندا ئاشکراکرد\nلە یەکەم رۆژی جەژندا؛ زێڕ بە چەندە؟\nسعودیە مەرجەکانی بۆ ئەنجامدانی عەمرە لە مانگی رەمەزاندا ئاشکراکرد\nوەزارەتی حەج وعەمرەی سعودیە رایگەیاند، خوازیارانی ئەنجامدانی حەج و عەمرە لە ناوخۆ و دەرەوەی وڵات دەبێت لە رێگەی هەردوو ئەپی "اعتمرنا" و "توکلنا" وەبێت و پێشتریش ئاماژە بەوەکرابوو، مەرجی سەرەکی ئەوەیە ڤاکسینیان بەکارهێنابێت.\nعەبدولفەتاح مشات جێگری وەزیری حەج و عەمرەی سعودییە رایگەیاند، وەزارەتەکەیان ئامادەیە بۆ پێشوازیکردن لە عەمرەکارانی مانگی رەمەزان، دەشڵێت، گرتنە بەری رێکارە خۆپارێزییەکان لە کارە لە پێشینەکانی وەزارەتەکەیانە، راشیگەیاند، ناوەندەکانی گواستنەوە و کۆبوونەوە و پێشوازیکردنی عەمرەکاران بەگوێرەی ئەو رێکارە خۆپارێزییە وردانەدەبێت کە لایەنی پسپۆر و پەیوەندیدار دەستنیشانی کردوون.\nئەوەشی خستەڕوو، وەزارەتەکەیان بەنیازە توانای وەرگرتنی نوێژخوێنان و عەمرەکارانی هەردوو مزگەوتی حەرام و مزگەوتی پێغەمبەر بەرزبکاتەوە، تا بتوانن زۆرترین رێژەی خوازیاران لەدەرەوە و ناوەوەی سعودیە ئامادەییان هەبێت.\nهاوکات، باسی لەوەشکرد، کە سەرپەرشتیکاران و کارمەند و کارگوزاری هەردوو مزگەوتەکە دەبێت ڤاکسینی کۆرۆنا وەربگرن.\nمانگی رابردوو وەزیری تەندروستی سعودیە ئاشکرایکرد، وەرگرتنی ڤاکسینی دژە کۆرۆنا مەرجی بنەڕەتییە بۆ هەرکەسێک بەنیازە فەریزەی حەج ئەنجامبدات.\nئەمە لەکاتێکدایە، بەهۆی سەرهەڵدان و بڵاو بوونەوەی ڤایرۆسی کۆرۆناوە ئەنجامدانی فەریزەی حەج و ئەنجامدانی عەمرە راگیراوە، ئەگەرچی سعودییە ساڵی رابردوو رێگەیدا هاوڵاتیانی وڵاتەکەی بە رێژەیەکی دیاریکراو و بە گرتنەبەری رێکارە خۆپارێزییەکان هەردوو مەراسیمی حەج و عەمرە ئەنجامبدەن.